Takaisin Sisällys-sivulle

# Manuaalinen vianmääritys -työkalu

Manuaalinen vianmääritys -työkalun avulla voit suorittaa vianmääritystestejä, jotka tarkistavat WiFi-sovittimen toiminnan.

## Avaaminen

1. Valitse Käynnistä > Kaikki ohjelmat > Intel PROSet Wireless > WiFi-manuaalinen diagnostiikka.

### Lokitiedoston sijainnin asettaminen

1. Valitse Tiedosto.
2. Valitse Asetukset. Lokitiedosto WirelessDiagLog.csv sisältää testien tulokset. Se tallennetaan tekstitiedostona, ja sitä voidaan käyttää verkon yhteysongelmien vianmäärityksessä.
3. Määritä lokitiedoston tallennussijainti valitsemalla Selaa.
4. Ota muutokset käyttöön ja palaa Manuaalinen vianmääritys -ikkunaan valitsemalla OK. Kun testit suoritetaan seuraavan kerran, lokitiedosto tallennetaan määritettyyn sijaintiin.

### Testien suorittaminen

1. Valitse kunkin suoritettavan testin vieressä oleva valintaruutu.
2. Suorita valitut testit valitsemalla Suorita testit. Testitulokset tallennetaan tiedostoon WirelessDiagLog.csv.
3. Sulje Manuaalinen vianmääritys -ikkuna valitsemalla Sulje.

### Saatavilla olevat testit

Nimi | Kuvaus
Laitteistotesti | Testi onnistuu, jos WiFi-sovitin löytyy ja se on käytettävissä. Testi epäonnistuu, jos sovitinta ei löydy tai se löytyy, mutta se ei ole käytössä. Testitiivistelmä näyttää, onko langaton laite käytössä. Vianmääritys Tarkista, että sovitin näkyy Laitehallinnan Verkkosovittimet-kohdassa. Jos sovitin ei näy luettelossa, napsauta hiiren kakkospainikkeella Verkkosovittimet-kohtaa ja valitse sitten Etsi laitteistoon tehdyt muutokset. Voit myös käynnistää tietokoneen uudelleen. Tarkista, että sovitin on otettu käyttöön Laitehallinnassa. Kun sovitin on poistettu käytöstä, laitteen kohdalla näkyy punainen X-merkki (Windows* XP) tai musta nuoli (Windows Vista* ja Windows* 7). Napsauta sovitinta hiiren kakkospainikkeella ja valitse valikosta Ota käyttöön. Kun sovittimen kohdalla on keltainen huutomerkki, napsauta hiiren kakkospainikkeella sovitinta ja asenna ohjain uudelleen Lisää vianmääritysohjeista on tietokoneen valmistajan toimittamissa ohjeissa.
Ohjaintesti | Testitiivistelmä näyttää WiFi-sovittimen tukeman Intel® PRO/Wireless WiFi Network Connection -ohjaimen. Testi varmistaa, onko binaarinen versio yhteensopiva Intel® PROSet/Wireless WiFi -yhteysapuohjelman asennetun version kanssa. Testi epäonnistuu, jos binaarista ohjainta ei löydy tai jos ohjaimen versio ei vastaa WiFi-yhteysapuohjelman versiota (esimerkiksi versio on 13.x.x.x ja ohjaimen versio on 11.x.x tai 12.x.x) Vianmääritys Asenna ohjaimet uudelleen käyttämällä WiFi-yhteysapuohjelmaa.
Radiotesti | Testitiivistelmä näyttää, onko radio päällä vai pois päältä. Testi selvittää radion nykyisen tilan. Jos radio on kytketty päälle, testi onnistuu. Jos radio ei ole päällä, testi epäonnistuu. Vianmääritys Tarkista, että WiFi-sovittimen radio on kytketty päälle. Radio voidaan kytkeä päälle seuraavasti: Laitekytkimestä Windows* 7: Valitse Käynnistä > Ohjauspaneeli >Laitteisto ja äänet > Windowsin siirrettävyysasetukset. Valitse Kytke WiFi päälle. Windows Vista*: (Tämä toiminto ei ole käytettävissä, jos Intel® My WiFi Technology -apuohjelma on asennettu.) Valitse Käynnistä > Ohjauspaneeli > Mobiili-PC > Windowsin siirrettävyyasetukset. Valitse Kytke WiFi päälle.
Hakutesti | Testi selvittää WiFi-sovittimen alueella olevat WiFi-verkot. Testi onnistuu, jos hakuluettelossa näkyy verkkoja. Testitiivistelmä näyttää niiden verkkojen määrän, joihin voidaan muodostaa yhteys. Vianmääritys Tarkista, että olet tukiaseman alueella. Katkaise langattoman radion virta ja kytke se uudelleen. Tarkista, että langaton kaista-asetus vastaa tukiaseman kaista-asetusta. Katkaise tukiaseman virta ja kytke se uudelleen.
Kytkentätesti | Testi tiivistelmä näyttää, onko kytkentä tapahtunut. Kytkentä on laitteiden välisen langattoman linkin muodostaminen ja ylläpitäminen. Kun suojaus on käytössä, laitteet vaihtavat vain suojaustietoja. Testi tarkistaa langattoman yhteyden. Testi onnistuu, jos asiakas on kytketty onnistuneesti. Vianmääritys Kun tukiaseman signaalin voimakkuus on pieni, käytä alla kuvattua signaalitestiä. Tarkista, että profiili on luotu. Jos se on luotu, toimi seuraavasti: Varmista, että profiilin SSID-tunnus vastaa tukiaseman verkkonimeä (SSID). Poista profiili ja luo uusi profiili. Tarkista, ettei langatonta verkkoasi ole profiilien Jätä pois -luettelossa. Tarkista, ettei MAC-osoitetta ole jätetty pois tukiasemasta.
Laillisuustarkistustesti | Näyttää liittämisen jälkeen seuraavan käsittelyn, jonka aikana langaton laite tunnistetaan tai käyttäjä tarkistetaan, sekä sen jälkeen sallitun verkon käytön. Testi tekee kyselyn laillisuustarkistustiedoista, joihin kuuluvat kaikki Cisco Compatible Extensions -tiedot ja suojaukseen liittyvät tiedot. Testi onnistuu, jos asiakkaan laillisuustarkistus onnistuu. Testi epäonnistuu, jos asiakkaan laillisuustarkistus ei onnistu. Testitiivistelmä näyttää, vaaditaanko laillisuustarkistusta verkkoyhteydelle. Vianmääritys Varmista profiiliasi muokkaamalla, että WEP-avaimen, PSK-avaimen, salasanan ja sertifikaattien käyttäjätiedot ovat oikein. Poista olemassa oleva profiili ja luo uusi profiili.
Signaalitesti | Testitiivistelmä näyttää signaalin laadun. Jos signaalin laatu on huono, selvitä ja korjaa ongelma valitsemalla Vianmääritys. Vianmääritys Siirrä tietokone 3 - 6 metrin päähän langattomasta tukiasemasta tai reitittimestä. Voit vähentää häiriötä siirtämällä kauemmas samaa kanavaa käyttävistä laitteista (mikroaaltouuneista, matkapuhelimista tai 2,4 GHz:n taajuutta käyttävistä puhelimista) tai tukiasemista. Kokeile tukiaseman lähetystehon lisäämistä.
Ping-testi | Testi tarkistaa, onko WiFi-sovitin lähettänyt sanomia onnistuneesti tukiaseman IP-osoitteeseen, oletusyhdyskäytävään, DHCP-palvelimelle (jos se on käytössä) ja DNS-palvelimille ja vastaanottanut niiltä vastauksia. Testitiivistelmä näyttää, onko edellä mainituilta kohteilta saatu vastauksia. Esimerkki: Ei vastausta: Oletusyhdyskäytävä, DHCP-palvelin. HUOMAUTUS: Jos tähän tukiasemaan ja oletusyhdyskäytävään tehtävät ping-testit onnistuvat, mutta DNS-palvelimen ping-testi epäonnistuu, kyseessä ei ole langattoman verkon ongelma vaan yleinen verkko-ongelma. Vianmääritys Poista palomuuri käytöstä ja yritä suorittaa ping-testi uudestaan. Kysy tukiaseman valmistajalta tietoja kotiverkon vianmäärityksestä. Yrityskäyttäjien on otettava yhteys verkonvalvojaan.
Vianmääritys | Voit määrittää kunkin testin ilmaisemia ongelmia ja korjata niitä. Vianmääritys-painike tulee käyttöön, jos testi epäonnistuu.
Suorita testit | Suorittaa valitut testit.
Sulje | Tämän sivun sulkeminen.
Ohje | Tämän sivun ohjetiedot.

Takaisin alkuun

Takaisin Sisällys-sivulle