חזרה לתוכן העניינים

# הגדרות מתאם

בכרטיסייה מתקדם מוצגים מאפייני ההתקן עבור מתאם ה- WiFi המותקן במחשב. גרסה זו של תוכנת Intel® PROSet/Wireless WiFi תואמת למתאמים הבאים:

- Intel® Centrino® Ultimate-N 6300
- Intel® Centrino® Advanced-N + WiMAX 6250
- Intel® Centrino® Advanced-N 6200
- Intel® WiMAX/WiFi Link 5350
- Intel® WiMAX/WiFi Link 5150
- Intel® WiFi Link 5300
- Intel® WiFi Link 5100
- Intel® WiFi Link 1000
- Intel® Wireless WiFi Link 4965AGN
- Intel® Wireless WiFi Link 4965AG_‎
- Intel® PRO/Wireless 3945ABG Network Connection

## כיצד לגשת

פתח את מנהל ההתקנים ולחץ על מתאם רשת ה- WiFi‏. לאחר מכן, בחר את הכרטיסייה מתקדם.

עבור משתמשי Windows Vista* ו- Windows* 7‏: פתח את מנהל ההתקנים ולחץ על מתאם רשת ה- WiFi‏. לאחר מכן, בחר את הכרטיסייה מתקדם.

## תיאור הגדרות מתאם WiFi

שם | תיאור
--- | ---
רוחב ערוץ 802.11n‏ (‎2.4 GHz) | הגדרת רוחב הערוץ למצב של תפוקה גבוהה להגדלת הביצועים. הגדר את רוחב הערוץ כאוטומטי או 20MHz. השתמש בערוץ ‎20MHz אם ערוצי 802.11n מוגבלים. הגדרה זו חלה רק על מתאמים עם יכולת 802.11n‏. הערה: הגדרה זו אינה חלה על המתאמים הבאים: Intel® Wireless WiFi Link 4965AGN (משתמש בערוץ ברוחב ‎20 MHz בלבד)
רוחב ערוץ 802.11n‏ (‎5.2 GHz) | הגדרת רוחב הערוץ למצב של תפוקה גבוהה להגדלת הביצועים. הגדר את רוחב הערוץ כאוטומטי או 20MHz. השתמש ב- 20MHz אם ערוצי 802.11n מוגבלים. הגדרה זו חלה רק על מתאמים עם יכולת 802.11n‏. הערה: הגדרה זו אינה חלה על המתאמים הבאים: Intel® WiFi Link 1000 Intel® Wireless WiFi Link 4965AGN
מצב 802.11n | תקן 802.11n מבוסס על תקני 802.11 קודמים, על-ידי הוספת קלט-מרובה ופלט-מרובה (MIMO). MIMO מגביר את התפוקה כדי לשפר את קצב העברת הנתונים. בחר מאופשר או מנוטרל כדי להגדיר את מצב ה- 802.11n של מתאם ה- WiFi‏. הגדרת ברירת המחדל היא מאופשר. הגדרה זו חלה רק על מתאמים עם יכולת 802.11n‏. הערה: כדי להשיג קצבי העברה גבוהים מ- ‎54 Mbps בחיבורי 802.11n, יש לבחור אבטחת WPA2*-AES‏. ניתן לבחור באפשרות ללא אבטחה (אף אחד) כדי לאפשר הגדרה ופתרון בעיות של רשת. מנהל רשת יכול לאפשר או לנטרל תמיכה עבור מצב תפוקה גבוהה, כדי לצמצם צריכת חשמל, או התנגשויות עם פסים אחרים או בעיות של תאימות.
ערוץ אד הוק | אין צורך לשנות את הערוץ, אלא אם כן המחשבים האחרים ברשת האד-הוק משתמשים בערוץ שונה מערוץ ברירת המחדל. ערך: בחר את ערוץ ההפעלה המורשה מהרשימה. 802.11b/g: בחר באפשרות זו בעת שימוש בתדר פס אד-הוק 802.11b ו- 802.11g‏ (‎2.4 GHz‏). 802.11a: בחר באפשרות זו בעת שימוש בערוץ פס אד-הוק 802.11a‏ (‎5 GHz‏). הגדרה זו אינה חלה על מתאם Intel® WiFi Link 1000‏. הערה: כאשר ערוץ 802.11a אינו מוצג, יצירת רשתות אד-הוק אינה נתמכת עבור ערוצי 802.11a‏.
ניהול צריכת חשמל אד הוק | הגדרת חיסכון בחשמל לרשתות התקן להתקן (אד הוק). נטרול: בחר בעת התחברות לרשתות אד הוק המכילות תחנות שאינן תומכות בניהול צריכת חשמל אד הוק. חיסכון מרבי בחשמל: בחר כדי למטב את חיי הסוללה. סביבה רועשת: בחר כדי למטב ביצועים או חיבור ללקוחות מרובים.
מצב Ad Hoc Qos | בקרת איכות שירות (QoS) ברשתות אד הוק. בקרת QoS מספקת מתן עדיפות לתעבורה מנקודת הגישה על פני LAN אלחוטי, בהתבסס על סיווג תעבורה. WMM‏ (Wi-Fi Multimedia) הינו אישור ה- QoS של ה- Wi-Fi Alliance‏ (WFA‏). כאשר WMM מאופשר, מתאם ה- WiFi משתמש ב- WMM כדי לתמוך בתיוג עדיפות ולהעברת יכולות לתור עבור רשתות Wi-Fi‏. WMM מאופשר (ברירת מחדל) WMM מנוטרל
לא תואם לערוץ 40Mhz | הגדרה זו מדווחת לרשתות בסביבה שמתאם WiFi זה אינו תואם לערוצי 40MHz בפס של 2.4GHz‏. כברירת מחדל ההגדרה כבויה (מנוטרלת), כך שהמתאם אינו שולח מידע זה. הערה: הגדרה זו אינה חלה על המתאמים הבאים: Intel® Wireless WiFi Link 4965AG_‎ Intel® PRO/Wireless 3945ABG Network Connection
הגנת מצב מעורב | השתמש כדי למנוע התנגשויות נתונים בסביבת 802.11b ו- 802.11g מעורבת. יש להשתמש בבקשה לשידור/מוכן לשידור (RTS/CTS) בסביבה שבה לקוחות עשויים שלא לשמוע זה את זה. ניתן להשתמש ב- CTS אל עצמו כדי להשיג קצב העברת נתונים גדול יותר, בסביבה שבה לקוחות נמצאים בסמיכות ויכולים לשמוע זה את זה.
ניהול צריכת חשמל | מאפשר לבחור איזון בין צריכת חשמל לבין ביצועי מתאם WiFi‏. מחוון הגדרות החשמל של מתאם ה- WiFi קובע איזון בין מקור החשמל של המחשב לבין הסוללה. השתמש בערך ברירת מחדל: (ברירת מחדל) הגדרות חשמל המבוססות על מקור אספקת החשמל של המחשב. ידני: התאם את המחוון להגדרה הרצויה. השתמש בהגדרה הנמוכה ביותר לקבלת אורך חיי סוללה מרבי. השתמש בהגדרה הגבוהה ביותר לקבלת ביצועים מרביים. הערה: החיסכון בצריכת חשמל משתנה בהתאם להגדרות הרשת (תשתית).
תוקפנות נדידה | הגדרה זו מאפשרת לקבוע באיזו מידה של תוקפנות ינדוד הלקוח האלחוטי שלך, במטרה לשפר את החיבור לנקודת גישה. ברירת מחדל: הגדרה מאוזנת בין ללא נדידה וביצועים. נמוכה ביותר: הלקוח האלחוטי לא ינדוד. רק ירידה משמעותית באיכות הקישור תגרום לו לנדוד לנקודת גישה אחרת. גבוהה ביותר: הלקוח האלחוטי עוקב ללא הרף אחר איכות הקישור. אם יש ירידה באיכות, הוא מנסה למצוא נקודת גישה טובה יותר ונודד אליה.
שיפור קצב העברה | שינוי הערך של בקרת צרור מנות. אפשור: בחר כדי לאפשר שיפור קצב העברה. נטרול: (ברירת מחדל) - בחר כדי לנטרל שיפור קצב העברה.
עוצמת שידור | הגדרת ברירת מחדל: הגדרת ההספק הגבוה ביותר. נמוכה ביותר: כיסוי מזערי: הגדרת המתאם לרמת הספק שידור הנמוכה ביותר. מאפשר להרחיב את מספר אזורי הכיסוי או לתחום אזור כיסוי. מצמצם את אזור הכיסוי באזורי תעבורה גבוהה, כדי לשפר את איכות השידור הכוללת ולמנוע צפיפות והפרעה להתקנים אחרים. גבוהה ביותר: כיסוי מרבי: הגדרת המתאם לרמת הספק שידור מרבית. בחר לקבלת ביצועים וטווח מרביים בסביבות עם מספר מוגבל של התקני רדיו WiFi נוספים. הערה: ההגדרה המיטבית עבור משתמש היא תמיד הגדרת הספק השידור לרמה הנמוכה ביותר האפשרית, שעדיין תואמת לאיכות התקשורת. דבר זה מאפשר למספר המרבי של התקנים אלחוטיים לפעול באזורים צפופים ולצמצם את ההפרעה להתקנים אחרים שמשתפים את אותו ספקטרום רדיו. הערה: הגדרה זו נכנסת לתוקף בעת שימוש במצב רשת (תשתית) או התקן להתקן (אד הוק).
מצב אלחוטי | בחירת המצב לשימוש עבור התחברות לרשת אלחוטית: 802.11a בלבד: חבר את מתאם ה- WiFi האלחוטי לרשתות 802.11a בלבד. לא ישים לכל המתאמים. 802.11b בלבד: חבר את מתאם ה- WiFi האלחוטי לרשתות 802.11b בלבד. לא ישים לכל המתאמים. 802.11g בלבד: חבר את מתאם ה- WiFi האלחוטי לרשתות 802.11g בלבד. 802.11a ו - 802.11g: חבר את מתאם ה- WiFi האלחוטי לרשתות 802.11a ו- 802.11g בלבד. לא ישים לכל המתאמים. 802.11b ו - 802.11g: חבר את מתאם ה- WiFi האלחוטי לרשתות 802.11b ו- 802.11g בלבד. לא ישים לכל המתאמים. 802.11a, 802.11b ו- 802.11g: (ברירת מחדל) - חבר לאחת מהרשתות האלחוטיות 802.11a‏, 802.11b או 802.11g‏. לא ישים לכל המתאמים.
אישור | שמירת ההגדרות וחזרה לדף קודם.
ביטול | סגירה וביטול של כל השינויים.

חזרה לראש הדף

חזרה לתוכן העניינים

סימנים מסחריים וכתבי ויתור