Επιστροφή στα Περιεχόμενα

# Ρυθμίσεις για προχωρημένους

Χρησιμοποιήστε το παράθυρο Προηγμένες ρυθμίσεις για να ρυθμίσετε επιπλέον παραμέτρους για ένα συγκεκριμένο προφίλ.

## Τρόπος πρόσβασης

1. Ανοίξτε το Εργαλείο διαχειριστή. Ανοίξτε ένα νέο ή υπάρχον πακέτο.
2. Στην καρτέλα Προφίλ, για ένα υπάρχον προφίλ, κάντε κλικ στο Ιδιότητες. Για ένα νέο προφίλ, κάντε κλικ στο Προσθήκη.
3. Στο παράθυρο Γενικών ρυθμίσεων, κάντε κλικ στο Για προχωρημένους....

## Περιγραφή ρυθμίσεων για προχωρημένους

Όνομα | Περιγραφή
--- | ---
Αυτόματη σύνδεση | Αυτόματα (Προεπιλογή): Επιλέξτε για να συνδεθεί αυτόματα το βοηθητικό πρόγραμμα Intel® PROSet/Wireless WiFi Connection στο προφίλ αυτό όταν βρίσκεται εντός εμβέλειας. Κατ’ απαίτηση: Κάντε την επιλογή αυτή για να εμποδίσετε την αυτόματη σύνδεση ενός προφίλ όταν το δίκτυο βρίσκεται εντός εμβέλειας. Για παράδειγμα, εάν υπάρχει χρέωση για την ασύρματη σύνδεση και δεν θέλετε να συνδέεστε αυτόματα όταν βρίσκεστε εντός εμβέλειας. Στη Λίστα δικτύων WiFi και στη Λίστα προφίλ, το δίκτυο θα επισημανθεί με αυτό το εικονίδιο, υποδηλώνοντας ότι η σύνδεση είναι Κατ' απαίτηση (γνωστή επίσης και ως μη αυτόματη σύνδεση). Για να συνδεθείτε στο δίκτυο: Επιλέξτε το δίκτυο από τη λίστα Δικτύων WiFi. Κάντε κλικ στο Σύνδεση.
Αυτόματη εισαγωγή | Επιτρέπει σε διαχειριστή δικτύου να μεταφέρει εύκολα το επιλεγμένο προφίλ σε άλλους υπολογιστές. Όταν το εξαγόμενο αρχείο τοποθετείται στον κατάλογο WiFi\AutoImport σε άλλον υπολογιστή, το βοηθητικό πρόγραμμα σύνδεσης WiFi εισάγει αυτόματα το προφίλ. ΣΗΜΕΙΩΣΗ: Αυτή η λειτουργία είναι διαθέσιμη μόνο όταν διαμορφώνετε ένα προφίλ χρήστη. Αυτή η λειτουργία δεν είναι διαθέσιμη όταν διαμορφώνετε προφίλ διαχειριστή.
Επιλογή ζώνης | Εδώ μπορείτε να επιλέξετε τη ζώνη που θα χρησιμοποιήσετε για αυτό το προφίλ σύνδεσης: Μεικτή ζώνη (προεπιλογή): Επιλέξτε τη για να προσπαθήσει το βοηθητικό πρόγραμμα σύνδεσης WiFi να συνδέσει αυτό το προφίλ σε διαθέσιμο δίκτυο με μία από τις δύο ζώνες. Ζώνη 2,4 GHz: Επιλέξτε τη για να προσπαθήσει το βοηθητικό πρόγραμμα σύνδεσης WiFi να συνδέσει αυτό το προφίλ σε διαθέσιμο δίκτυο χρησιμοποιώντας μόνο τη ζώνη 2,4 GHz. Ζώνη 5,2 GHz: Επιλέξτε τη για να προσπαθήσει το βοηθητικό πρόγραμμα σύνδεσης WiFi να συνδέσει αυτό το προφίλ σε διαθέσιμο δίκτυο χρησιμοποιώντας μόνο τη ζώνη 5,2 GHz.
Υποχρεωτικό σημείο πρόσβασης | Αναγκάζει τον προσαρμογέα WiFi να συνδεθεί σε σημείο πρόσβασης που χρησιμοποιεί μια συγκεκριμένη διεύθυνση MAC. Εισάγετε τη διεύθυνση MAC του σημείου πρόσβασης (BSSID). 48-bit, 12 δεκαεξαδικά ψηφία. Για παράδειγμα, 00:06:25:0E:9D:84. Απαλοιφή: Απαλοιφή της τρέχουσας διεύθυνσης. ΣΗΜΕΙΩΣΗ: Η λειτουργία αυτή δε είναι διαθέσιμη όταν χρησιμοποιείται τρόπος λειτουργίας ad hoc.
Προστασία κωδικού πρόσβασης | Προστασία αυτού του προφίλ με κωδικό πρόσβασης (μέχρι 10 χαρακτήρες): Επιλέξτε για να ενεργοποιήσετε κωδικό πρόσβασης για το προφίλ. Απαλείφεται η προεπιλεγμένη ρύθμιση για προφίλ χωρίς κωδικό πρόσβασης. Κωδικός πρόσβασης: Εισάγετε έναν κωδικό πρόσβασης. Οι χαρακτήρες του κωδικού πρόσβασης που εισάγονται εμφανίζονται ως αστερίσκοι. Επιβεβαίωση κωδικού πρόσβασης: Εισάγετε ξανά τον κωδικό πρόσβασης. ΣΗΜΕΙΩΣΗ: Βεβαιωθείτε ότι σημειώσατε κάπου αυτόν τον κωδικό πρόσβασης. Αν τον ξεχάσετε, δεν είναι δυνατή η επαναφορά του.
Αυτόματη εκκίνηση εφαρμογής | Ξεκινά αυτόματα ένα αρχείο παρτίδας, ένα εκτελέσιμο αρχείο ή δέσμη ενεργειών κάθε φορά που συνδέεστε στο προφίλ. Για παράδειγμα, μπορεί να θέλετε την αυτόματη έναρξη σύνδεσης με εικονικό ιδιωτικό δίκτυο (VPN) κάθε φορά που συνδέεστε με ασύρματο δίκτυο. Κάντε κλικ στο Ενεργοποίηση αυτόματης εκκίνησης εφαρμογής. Εισάγετε το όνομα του προγράμματος που θέλετε να ξεκινήσετε ή κάντε κλικ στο Αναζήτηση για να εντοπίσετε το αρχείο στον σκληρό δίσκο σας. Κάντε κλικ στο OK για να κλείσετε τις Ρυθμίσεις για προχωρημένους.
Διατήρηση σύνδεσης | Η επιλογή διατήρησης σύνδεσης διατηρεί την ασύρματη σύνδεση με προφίλ χρήστη μετά την αποσύνδεση. Εάν η επιλογή Διατήρηση σύνδεσης επιλέγεται και υπάρχει μόνιμο προφίλ, το μόνιμο προφίλ δεν θα εφαρμοστεί κατά την αποσύνδεση. Θα εφαρμοστεί μόνο εάν χαθεί η σύνδεση με αυτό το προφίλ. ΣΗΜΕΙΩΣΗ: Η επιλογή αυτή μπορεί να χρησιμοποιηθεί με πελάτη Nortel VPN όταν έχουν ρυθμιστεί οι παράμετροί της στο Αποσύνδεση κατά τη σύνδεση. ΣΗΜΕΙΩΣΗ: Αυτή η λειτουργία είναι διαθέσιμη μόνο όταν διαμορφώνετε ένα προφίλ χρήστη. Αυτή η λειτουργία δεν είναι διαθέσιμη όταν διαμορφώνετε προφίλ διαχειριστή.
Μορφή ονόματος χρήστη | Μορφή ονόματος χρήστη: Ένας διαχειριστής μπορεί να επιλέξει τη μορφή ονόματος χρήστη για το διακομιστή ελέγχου ταυτότητας. Οι επιλογές είναι: user (προεπιλογή) user@domain user@domain.com DOMAIN\user ΣΗΜΕΙΩΣΗ: Αυτή η λειτουργία είναι διαθέσιμη μόνο όταν διαμορφώνετε προφίλ διαχειριστή. Δεν διατίθενται όταν δημιουργείτε ένα προφίλ από τη σελίδα Δημιουργίας προφίλ WiFi.
Έλεγχος τομέα PLC | Έλεγχος προεισόδου τομέα: Αυτή η ρύθμιση είναι ορατή μόνο όταν χρησιμοποιείτε το Εργαλείο διαχειριστή και μόνο αν επιλέξετε να δημιουργήσετε ένα προφίλ Προεισόδου/Κοινό. Οι επιλογές είναι: Έλεγχος παρουσίας διακομιστή τομέα: Όταν χρησιμοποιείτε ένα προφίλ σύνδεσης προεισόδου ενώ είστε συνδεδεμένοι σε έναν τομέα, αυτή η ρύθμιση θα επιβεβαιώσει την παρουσία του διακομιστή τομέα πριν τελειώσει η διαδικασία σύνδεσης χρήστη. Εάν δε βρεθεί ο διακομιστής, η σύνδεση μπορεί να καθυστερήσει για ένα λεπτό ή περισσότερο. Συνέχιση της σύνδεσης μόνο: Η σύνδεση συνεχίζεται κανονικά. Δεν ελέγχθηκε η παρουσία διακομιστή. ΣΗΜΕΙΩΣΗ: Αυτή η λειτουργία είναι διαθέσιμη μόνο όταν διαμορφώνετε προφίλ διαχειριστή. Δεν διατίθενται όταν δημιουργείτε ένα προφίλ από τη σελίδα Δημιουργίας προφίλ WiFi.
OK | Κλείνει και αποθηκεύει τις ρυθμίσεις.
Άκυρο | Κλείνει και ακυρώνει τυχόν αλλαγές.
Βοήθεια; | Πληροφορίες βοήθειας για τη σελίδα αυτή.

Επιστροφή στην αρχή

Επιστροφή στα Περιεχόμενα

Εμπορικά σήματα και αποποιήσεις