Vissza a tartalomjegyzékhez

# A Cisco-kompatibilis kiterjesztések beállításai

Cisco beállítások: Itt lehet engedélyezni vagy letiltani a rádiókezelést és a vegyes cellás üzemmódot, és engedélyezni a gyors barangolást (CCKM).

MEGJEGYZÉS: A Cisco-kompatibilis kiterjesztések a CKIP, LEAP vagy EAP-FAST profilokhoz automatikusan engedélyezve vannak. Az oldalon található beállítási lehetőségekkel ez felülbírálható.

- Gyors barangolás (CCKM) engedélyezése: Itt engedélyezhető az ügyfélgép WiFi adapterének gyors biztonságos barangolása. Ha egy vezeték nélküli LAN gyors visszacsatlakozásra van beállítva, akkor egy EAP-FAST, EAP-TLS, PEAP-GTC, PEAP-MS-CHAP-V2 vagy LEAP protokoll kezelésére képes ügyféleszköz a központi kiszolgáló bevonása nélkül válthat hozzáférési pontot. A Cisco központi kulcskezelésének (Cisco Centralized Key Management, CCKM) használatakor a RADIUS kiszolgáló helyett egy vezeték nélküli tartomány-szolgáltatások (Wireless Domain Services, WDS) nyújtására konfigurált hozzáférési pont hitelesíti az ügyfélgépet a beszédátvitel vagy más időérzékeny alkalmazások észrevehető késleltetése nélkül.

A Cisco Compatible Extensions engedélyezése: A bejelöléssel engedélyezi a Cisco-kompatibilis kiterjesztéseket erre a WiFi csatlakozási profilra.

- Rádiókezelési támogatás engedélyezése: Ha ezt választja, a WiFi adapter fogja biztosítani a rádiókezelést a Cisco infrastruktúrában. Ha az infrastruktúrán fut a Cisco Radio Management segédprogram, akkor konfigurálja a rádióparamétereket, valamint észleli a zavarjeleket és a szabálysértő hozzáférési pontokat. Az alapértelmezés a kikapcsolt (nem bejelölt) állapot.
- Vegyes cellás üzemmód engedélyezése: Ha ki van választva, a WiFi adapter vegyes cellákkal is tud kommunikálni. A vegyes cella olyan WiFi hálózat, amelyben vegyesen vannak WEP-et használó és nem használó eszközök. További információk a Vegyes cellás üzemmód című részben találhatók. Az alapértelmezés a kikapcsolt (nem bejelölt) állapot.

Vissza az oldal tetejére

Vissza a tartalomjegyzékhez

Védjegyek és nyilatkozatok