Tilbage til indhold

# Profilguide – Generelle indstillinger

Siden Generelle indstillinger er den første side i guiden Opret WiFi-profil.

BEMÆRK: I hele hjælpen anvendes udtrykket "trådløs" og "WiFi" skiftevis.

## Sådan får du adgang til

1. Åbn Administratorværktøjet. Åbn en ny eller eksisterende pakke.
2. Fra fanebladet Profiler skal du for en eksisterende profil klikke på Egenskaber. For en ny profil skal du klikke på Tilføj.

Når du konfigurerer en profil, kan du bruge den venstre rude til at gå til siderne Generelle indstillinger og Sikkerhedsindstillinger. Knapperne Tilbage og Næste nederst i profilguiden kan også bruges til de samme funktioner.

## Generelle indstillinger - Sidebeskrivelse

Navn | Beskrivelse
--- | ---
Profilnavn | Navn på det trådløse netværks profil. Når du konfigurerer et trådløst netværk, der blev valgt på listen WiFi-netværk, er profilnavnet det samme som WiFi-netværksnavnet (SSID). Dette navn kan ændres til noget mere beskrivende eller tilpasses til din personlige anvendelse. Eksempler: Mit kontornetværk, Egons hjemmenetværk, ABC firmanetværk
WiFi-netværksnavn (SSID) | Navn på det trådløse netværksadgangspunkt, der bruges af WiFi-adapteren til tilslutning. Netværksnavnet skal svare præcist til navnet på det trådløse adgangspunkt. Store og små bogstaver har betydning. Når du konfigurerer et trådløst netværk, der er valgt på listen WiFi netværk, hentes netværksnavnet fra listen over trådløse netværk. Du kan ikke og bør ikke ændre det. <SSID ikke rundsendt>: Hvis et adgangspunkt ikke rundsender sit netværksnavn (SSID), eller WiFi-adapteren modtager et skjult netværksnavn fra et skjult adgangspunkt, vises det på listen WiFi netværk. Du skal oprette en ny profil, før du kan foretage tilslutning til et netværk med <SSID ikke rundsendt> i netværkslisten. Angiv den faktiske SSID for adgangspunktet. Efter tilslutning vises <SSID ikke rundsendt> fortsat i listen med trådløse netværk. Den tilknyttede SSID-profil vises i listen Profiler.
Driftstilstand | Netværk (infrastruktur): Tilslut til et adgangspunkt. Et infrastruktur-netværk består af et eller flere adgangspunkter og en eller flere computere med WiFi-adaptere. Denne tilslutning er den type, der bruges i hjemmenetværk, firmanetværk, hoteller og andre steder, som giver adgang til netværket og/eller internettet. BEMÆRK: Kun Netværk (Infrastruktur) er tilgængelig for administratorprofiler (Tilslut før logon/Fælles og Vedvarende profiler). Se Administratorværktøj for yderligere oplysninger. Enhed til enhed (ad hoc): Tilslut direkte til andre computere i et trådløst ad hoc-netværk. Denne tilslutningstype er kun nyttig i tilslutninger mellem to eller flere computere. Den giver ikke adgang til netværksressourcer eller internettet.
Administratorprofiltype (Kun synlig i Administratorværktøj) | Vedvarende: Vedvarende profiler anvendes ved start af computeren, eller når ingen bruger har logget på computeren. Når en bruger logger af, opretholder en Vedvarende profil fortsat en trådløs tilslutning, indtil computeren slukkes, eller en anden bruger logger på. Tilslut før logon/Fælles: Disse profiler er kun tilgængelige ved hjælp af Administratorværktøj. Tilslut før logon/Fælles profiler anvendes, når en bruger logger på. Tilslutningen sker som en del af Windows logon-sekvensen (Tilslut før logon/Fælles). Denne profil deles af alle brugere.
Avanceret | Klik på Avanceret for at få adgang til Avancerede indstillinger. Brug Avancerede indstillinger til at indstille Bevar tilslutning, Brugernavnsformat, Automatisk tilslutning eller Auto-import, starte et program (Automatisk start af program), indstille en profiladgangskode (Adgangskodebeskyttelse), angive adressen for et bestemt adgangspunkt til adaptertilslutning (Obligatorisk adgangspunkt) og foretag Tilslut før logon-indstillinger.
Næste | Fortsætter til siden Sikkerhedsindstillinger.
OK | Afslutter oprettelsen af den nye profil med de aktuelle indstillinger.
Annuller | Lukker guiden Opret WiFi-profil, og annullerer eventuelle ændringer.
Hjælp? | Giver hjælpeoplysninger om denne side.

Tilbage til toppen

Tilbage til indhold

Varemærker og ansvarsfralæggelser