Vissza a tartalomjegyzékhez

# Az adapter beállításai (rendszergazda)

Az Adapter-beállítások képernyő vezérli és megjeleníti a számítógép WiFi adapterének eszközjellemzőit. Nem minden itt felsorolt beállítás vonatkozik minden adapterre, lásd a beállítások leírását.

Az Intel® PROSet/Wireless WiFi szoftver jelen verziója az alábbi adapterekkel kompatibilis:

- Intel® Centrino® Ultimate-N 6300
- Intel® Centrino® Advanced-N + WiMAX 6250
- Intel® Centrino® Advanced-N 6200
- Intel® WiMAX/WiFi Link 5350
- Intel® WiMAX/WiFi Link 5150
- Intel® WiFi Link 5300
- Intel® WiFi Link 5100
- Intel® WiFi Link 1000
- Intel® Wireless WiFi Link 4965AGN
- Intel® Wireless WiFi Link 4965AG_
- Intel® PRO/Wireless 3945ABG Network Connection

## Megnyitás

1. Nyissa meg a Rendszergazda-eszközt.
2. Válassza az Új csomag létrehozása vagy a Meglévő csomag megnyitása lehetőséget.
3. Kattintson az Adapter-beállítások lapra, majd az A csomag tartalmazza az adapter-beállításokat is lehetőségre.

## Az adapter-beállítások konfigurálása

1. A Rendszergazda-eszközben kattintson A csomag tartalmazza az adapter-beállításokat is lehetőségre.
2. Az alábbi táblázat minden beállításához válassza ki a következő lehetőségek egyikét:
   - Alapértelmezett érték használata: A felhasználó gépén visszaállítja a beállítást az alapértelmezésre.
   - Nincs változtatás: (Csak Windows* XP esetén.) Megőrzi a felhasználó által beállított értéket. Ezzel a beállítással a rendszergazda nem kényszerít ki minden beállítást a felhasználó gépén. A felhasználó az Intel® PROSet/Wireless WiFi-csatlakozás segédprogram Speciális menüjében módosíthatja a WiFi adapter beállított értékeit.
   - Nincs változtatás: (Csak Windows Vista* vagy Windows* 7 használata esetén.) Megőrzi a felhasználó által beállított értéket. Ezzel a beállítással a rendszergazda nem kényszerít ki minden beállítást a felhasználó gépén. A felhasználó az Eszközkezelőben megváltoztathatja a WiFi adapter beállításainak értékeit.
   - Megadott érték használata: A rendszergazda megadja a felhasználó gépén használandó értéket.

## A WiFi adapter beállításainak leírása

A következő rész leírja a WiFi adapter beállításait.

Név | Leírás
--- | ---
802.11n csatorna-sávszélesség (2,4 GHz) | A csatornát nagy sávszélességű üzemmódba állítja a maximális teljesítmény érdekében. A csatorna sávszélessége Auto vagy 20 MHz értékűre állítható. Az alapértelmezés 20 MHz. Ha a 802.11n csatornák használata tiltott, használja a 20 MHz beállítást. Ez a beállítás csak a 802.11n szabványt támogató adapterekre vonatkozik. MEGJEGYZÉS: Ez a beállítás nem vonatkozik az alábbi adapterekre: Intel® Wireless WiFi Link 4965AGN (csak 20 MHz-es csatorna-sávszélesség)
802.11n csatorna-sávszélesség (5,2 GHz) | A csatornát nagy sávszélességű üzemmódba állítja a maximális teljesítmény érdekében. A csatorna sávszélessége Auto vagy 20 MHz értékűre állítható. Az alapértelmezés Auto. Ha a 802.11n csatornák használata tiltott, használja a 20 MHz beállítást. Ez a beállítás csak a 802.11n szabványt támogató adapterekre vonatkozik. MEGJEGYZÉS: Ez a beállítás nem vonatkozik az alábbi adapterekre: Intel® WiFi Link 1000 Intel® Wireless WiFi Link 4965AGN
802.11n üzemmód | A 802.11n szabvány az alapjául szolgáló korábbi 802.11 szabványokat több bemenet és kimenet használatával (MIMO) bővíti ki. A MIMO növeli az adatátvitel sebességét. A WiFi adapter 802.11n üzemmódjának beállításához válassza az Engedélyezve vagy Letiltva lehetőséget. Az alapértelmezés Engedélyezve. Ez a beállítás csak a 802.11n szabványt támogató adapterekre vonatkozik. MEGJEGYZÉS: 54 Mbit/s-nál nagyobb átviteli sebesség 802.11n csatlakozásokon csak a WPA2*-AES biztonság választásával érhető el. A biztonság nélküli beállítás (Nincs) a hálózat beállításainak engedélyezéséhez és hibakereséshez használható. A rendszergazda az energiafogyasztás csökkentése, más sávokkal zavarásának kiküszöbölése vagy kompatibilitási problémák elkerülése érdekében engedélyezheti vagy letilthatja a nagy átbocsátású üzemmódot.
Alkalmi csatorna | A csatornát csak abban az esetben kell megváltoztatni, ha az egyenrangú hálózatban található többi számítógép másik csatornát használ. Érték: Válassza ki a listáról az engedélyezett csatornát. 802.11b/g: Ezt a beállítást válassza, ha a 802.11b vagy 802.11g (2,4 GHz) alkalmi frekvenciasávot kívánja használni. Ebben a sávban a 11-es az alapértelmezett csatorna. 802.11a: Ezt a beállítást válassza, ha a 802.11a (5 GHz) alkalmi frekvenciasávot kívánja használni. Ebben a sávban a 36-os az alapértelmezett csatorna. Ez a beállítás nem választható az Intel® WiFi Link 1000 adapterre. MEGJEGYZÉS: Ha a 802.11a csatorna nem jelenik meg, 802.11a csatornákon az alkalmi hálózatok létrehozása nem támogatott.
Energiagazdálkodás alkalmi hálózatokon | Az eszköz-eszköz (alkalmi) hálózatokon használandó energiatakarékossági funkciók megadása. Letiltás: Akkor válassza, ha olyan alkalmi hálózatra csatlakozik, amelyen egyes állomások nem támogatják az eseti energiagazdálkodást. Maximális energiatakarékosság: Akkor válassza, ha optimalizálni kívánja az akkumulátor élettartamát. Zajos környezet: Akkor válassza, ha optimalizálni kívánja a teljesítményt vagy több ügyfélgéppel kíván csatlakozni.
Alkalmi QoS üzemmód | A szolgáltatási minőség (QoS) vezérlése alkalmi hálózatokon. A QoS a hozzáférési ponttól a vezeték nélküli LAN felé irányuló forgalmat a forgalom besorolása alapján rangsorolja. A WMM* (Wi-Fi MultiMedia*) a Wi-Fi Alliance* (WFA) QoS-tanúsítványa. Ha a WMM* engedélyezett, a WiFi adapter Wi-Fi* hálózatokon a WMM segítségével támogatja a prioritás-címkézési és várósor-kezelési funkciókat. WMM engedélyezve WMM letiltva (alapértelmezés)
Csökkentett sávszélességen működik | Ez a beállítás közli a környező hálózatokkal, hogy ez a WiFi adapter nem kezel 40 MHz-es csatornákat a 2,4 GHz-es sávban. Az alapértelmezett beállítás az, hogy ez ki van kapcsolva (le van tiltva), hogy az adapter ne küldje ezt az értesítést. MEGJEGYZÉS: Ez a beállítás nem vonatkozik az alábbi adapterekre: Intel® Wireless WiFi Link 4965AG_ Intel® PRO/Wireless 3945ABG Network Connection
Vegyes üzemmódú védelem | Ez a beállítás az adatütközések elkerülésére szolgál vegyes 802.11b/11g/11a/11n környezetekben. Célszerű használni az RTS/CTS jelpárt, ha az ügyfélgépek esetleg nem hallják egymást. A CTS mindenkinek (CTS-to-self) engedélyezésével javítani lehet az átbocsátást az olyan környezetekben, ahol az ügyfelek közel vannak egymáshoz és hallják egymást. (802.11n esetén a CTS-to-self nem támogatott.)
Energiagazdálkodás (Rendszergazdai nézet) | Rendszergazda-csomag készítésekor az Energiagazdálkodás révén egyensúlyt teremthet az energiafogyasztás és a WiFi adapter teljesítménye között. PSP - energiatakarékos üzemmód CAM - folyamatos ébrenlét üzemmód Válasszon az alábbi energiatakarékos üzemmódok közül: PSP CAM: Az ügyfélgép adaptere adapter folyamatosan kap tápellátást. PSP 1. szint: A PSP maximális teljesítményre van állítva. PSP 2. - 4. szint: A PSP maximalizálja a teljesítményt. PSP 5. szint: A PSP maximalizálja az akkumulátor üzemidejét. PSP Auto: Az alapértelmezés a PSP 5 szint. MEGJEGYZÉS: Az energia-megtakarítás mértéke az infrastruktúra beállításaitól függ.
Bevezetés mód | Itt adható meg, hogy a csatlakozás felépítésekor a hozzáférési pont mekkora hosszúságú adásbevezető előtagot (preamble) kapjon. Az optimális hálózati átbocsátás eléréséhez mindig az Automatikus adásbevezetés (Auto Tx Preamble) beállítást használja. A Automatikus adásbevezetés beállítás lehetővé teszi az előtag automatikus észlelését. Ha a rendszer támogatja, rövid előtagot célszerűbb használni. Ha a rendszer nem támogatja, használja a Hosszú adásbevezetés (Long Tx Preamble) beállítást. MEGJEGYZÉS: Ez a beállítás csak akkor választható, ha az ügyfélgép WiFi adaptere Intel® PRO/Wireless 2915ABG Network Connection vagy Intel® PRO/Wireless 2200BG Network Connection típusú.
A barangolás intenzitása | Ezzel a beállítással előírható, mennyire intenzíven igyekezzen a vezeték nélküli ügyfél barangolás útján jobb kapcsolatot biztosító hozzáférési pontokat keresni. Választhatja az Alapértelmezett érték használata pontot, ha kompromisszumra törekszik a barangolásmentes és a teljesítőképes működés között, vagy választhat egy értéket a listáról. Értékek: 0: Nincs barangolás: A vezeték nélküli ügyfélgép nem barangol. Csak akkor keres más hozzáférési pontot, ha jelentősen leromlik a kapcsolat minősége. 1-3: Barangolás engedélyezése 2: Alapértelmezés: Egyensúly a barangolásmentes és a teljesítőképes működés között. 4: Maximális barangolás
Az átviteli kapacitás növelése | Itt módosítható a Packet Burst Control értéke. Engedélyezés: Ez a beállítás engedélyezi az átbocsátás növelését. Letiltás: (Alapértelmezés) Ez a beállítás letiltja az átbocsátás növelését.
Adóteljesítmény | Kisebb adóteljesítmény beállítása kisebb WiFi-hatótávolságot eredményez. Alapértelmezett beállítás: Maximális adóteljesítmény Értékek: Tx Minimum: Minimális lefedettség: Az adaptert a legkisebb adási teljesítményre állítja be. Lehetővé teszi a lefedett területek számának növelését vagy egy lefedett terület csökkentését. Segítségével csökkenthető a nagy forgalmú területek lefedettsége, ami javítja az átvitel minőségét, valamint elkerüli a torlódást és más eszközök zavarását. TX 1. szint, TX 2. szint, TX 3. szint: Az adott ország követelményei szerint van beállítva. Tx maximum: Maximális lefedettség: Az adaptert a legnagyobb adási teljesítményre állítja be. Maximális teljesítményt és lefedettséget biztosít olyan környezetekben, ahol viszonylag kevés más rádiófrekvenciás eszköz van. Ha a Nincs változtatás lehetőséget választja, akkor ez a beállítás változatlan marad a felhasználó gépén. MEGJEGYZÉS: A beállítás akkor optimális, ha a jó minőségű kommunikációt még biztosító lehető legkisebb adási szint van beállítva. Így lehet nagy sűrűségű területeken a legtöbb vezeték nélküli eszközt működtetni, és csökkenteni az azonos rádiófrekvenciás spektrumot használó más eszközök zavarását. MEGJEGYZÉS: Ez a beállítás a Hálózat (infrastruktúra) vagy az Eszköz-eszköz (alkalmi) üzemmód használatakor hatásos.
Vezeték nélküli üzemmód | Itt állítható be, melyik üzemmódban csatlakozzon az adapter a WiFi hálózatra: Csak 802.11a: A WiFi adapter csak 802.11a hálózatokra csatlakozhat. Ez nem vonatkozik minden adapterre. Csak 802.11b: A WiFi adapter csak 802.11b hálózatokra csatlakozhat. Ez nem vonatkozik minden adapterre. Csak 802.11g: A WiFi adapter csak 802.11g hálózatokra csatlakozhat. 802.11a és 802.11g: A vezeték nélküli WiFi adapter csak 802.11a és 802.11g hálózatokra csatlakozhat. Ez nem vonatkozik minden adapterre. 802.11b és 802.11g: A vezeték nélküli WiFi adapter csak 802.11b és 802.11g hálózatokra csatlakozhat. Ez nem vonatkozik minden adapterre. 802.11a, 802.11b és 802.11g: (Alapértelmezés) - Csatlakozás 802.11a, 802.11b vagy 802.11g vezeték nélküli hálózatokhoz. Ez nem vonatkozik minden adapterre.

Vissza az oldal tetejére

Vissza a tartalomjegyzékhez

Védjegyek és nyilatkozatok