Επιστροφή στα Περιεχόμενα

# Στατιστικά για προχωρημένους

Τα Στατιστικά για προχωρημένους παρέχουν τις τρέχουσες πληροφορίες σύνδεσης προσαρμογέα. Οι πληροφορίες αυτές ορίζουν τον τρόπο που επικοινωνεί ο προσαρμογέας με το σημείο πρόσβασης.

## Τρόπος πρόσβασης

Κάντε κλικ στο Έναρξη > Όλα τα προγράμματα > Intel PROSet/Wireless > Στατιστικά WiFi για προχωρημένους.

## Περιγραφή στατιστικών για προχωρημένους

Όνομα | Περιγραφή
Γενικά | Γενικά: Οι πληροφορίες αυτές αναφέρονται στον τρόπο που επικοινωνεί ο προσαρμογέας με το σημείο πρόσβασης. Διεύθυνση MAC σημείου πρόσβασης: Η δωδεκαψήφια διεύθυνση MAC του σημείου πρόσβασης. Ελήφθησαν αναγνωριστικά σήματα: Ο αριθμός αναγνωριστικών σημάτων που ελήφθησαν από τον προσαρμογέα. Ποσοστό χαμένων αναγνωριστικών σημάτων: Ποσοστιαία τιμή των χαμένων αναγνωριστικών σημάτων. Ποσοστό μετάδοσης σφαλμάτων: Το ποσοστό μετάδοσης των δεδομένων που είχαν σφάλματα. Έκδοση CCX: Έκδοση Cisco Compatible Extensions σε αυτή την ασύρματη σύνδεση. Τρέχουσα ισχύς μετάδοσης: Αυτή είναι η τρέχουσα ισχύς μετάδοσης για τον προσαρμογέα WiFi επί του παρόντος, σε milliwatt. Υποστηριζόμενα επίπεδα ισχύος: Αυτά είναι τα επίπεδα ισχύος στα οποία μπορεί να μεταδώσει ο προσαρμογέας WiFi. Αυτές οι πληροφορίες παρουσιάζοντα σε κλίμακα και εξαρτώνται από τον προσαρμογέα. Όνομα σημείου πρόσβασης: Όνομα κεντρικού υπολογιστή του σημείου πρόσβασης. Αυτό το όνομα ορίζεται από το πρόσωπο που διαμορφώνει το σημείο πρόσβασης και είναι συνήθως έως 32 χαρακτήρες. Διεύθυνση IPV4/IPV6 σημείου πρόσβασης Η διεύθυνση Internet Protocol (IP) για την τρέχουσα σύνδεση. Ισχύς σήματος: Αυτή είναι η ισχύς του σήματος που λαμβάνεται από το σημείο πρόσβασης, στον προσαρμογέα. Αυτή η τιμή υπολογίζεται σε milliwatt (mW) και ενδέχεται να εμπίπτει στην κλίμακα των picowatt. Επίπεδο θορύβου: Αυτό είναι επίπεδο θορύβου ραδιοσυχνότητας (RF) που βρίσκεται στο περιβάλλον και που τείνει να παρεμβάλλεται στο σήμα από το σημείο πρόσβασης. Ο θόρυβος RF προέρχεται από φυσικές και ηλεκτρικές πηγές.
Μετάδοση/Λήψη | Εμφανίζει τις ποσοστιαίες τιμές για μη κατευθυνόμενα και κατευθυνόμενα πακέτα. Συνολικά πακέτα κεντρικού υπολογιστή: Ο συνολικός αριθμός των μετρήσεων των κατευθυνόμενων και μη κατευθυνόμενων πακέτων: Μετάδοση - (Mbps), Λήψη - (Mbps) Μη κατευθυνόμενα πακέτα: Ο αριθμός των ληφθέντων πακέτων που μεταδίδονται στο ασύρματο δίκτυο. Κατευθυνόμενα πακέτα: Ο αριθμός των ληφθέντων πακέτων που στέλνονται ειδικά στον προσαρμογέα WiFi. Σύνολο byte: Ο συνολικός αριθμός byte για πακέτα που λήφθηκαν και απεστάλησαν από τον προσαρμογέα WiFi.
Συσχέτιση/Περιαγωγή | Συσχέτιση: Εάν ο προσαρμογέας βρει ένα σημείο πρόσβασης για να επικοινωνήσει, η τιμή είναι εντός εμβέλειας, διαφορετικά η τιμή είναι εκτός εμβέλειας. Αριθμός συσχετίσεων: Ο αριθμός που αντιπροσωπεύει πόσες φορές το σημείο πρόσβασης έχει βρει τον προσαρμογέα. Μέτρηση σημείου πρόσβασης: Ο αριθμός των διαθέσιμων σημείων πρόσβασης εντός της εμβέλειας του προσαρμογέα WiFi. Αριθμός πλήρων σαρώσεων: Ο αριθμός που αντιπροσωπεύει πόσες φορές ο προσαρμογέας έχει σαρώσει όλα τα κανάλια για λήψη πληροφοριών. Αριθμός μερικών σαρώσεων: Ο αριθμός των σαρώσεων που τερματίστηκαν. Περιαγωγή: Οι πληροφορίες αυτές περιέχουν μετρητές που σχετίζονται με τους λόγους για περιαγωγή προσαρμογέα. Η περιαγωγή συμβαίνει όταν ένας προσαρμογέας επικοινωνεί με ένα σημείο πρόσβασης και κατόπιν επικοινωνεί με ένα άλλο για καλύτερη ισχύ σήματος. Μέτρηση περιαγωγής: Ο αριθμός που αντιπροσωπεύει πόσες φορές έχει συμβεί περιαγωγή. Το σημείο πρόσβασης δεν διαβίβασε: Ο προσαρμογέας δεν έλαβε ραδιομετάδοση από το σημείο πρόσβασης. Ίσως χρειαστεί να γίνει επαναφορά του σημείου πρόσβασης. Κακή ποιότητα αναγνωριστικoύ σήματος: Η ποιότητα σήματος είναι πολύ χαμηλή για να διατηρήσει την επικοινωνία με το σημείο πρόσβασης. Μετακινήσατε τον προσαρμογέα εκτός της περιοχής κάλυψης του σημείου πρόσβασης ή άλλαξαν οι πληροφορίες της διεύθυνσης της συσκευής του σημείου πρόσβασης. Εξισορρόπηση φόρτου σημείου πρόσβασης: Το σημείο πρόσβασης τερμάτισε το συσχετισμό του με τον προσαρμογέα επειδή το σημείο πρόσβασης δεν είχε τη δυνατότητα να διατηρήσει την επικοινωνία με όλους τους συσχετιζόμενους προσαρμογείς. Πάρα πολλοί προσαρμογείς προσπαθούν να επικοινωνήσουν με ένα σημείο πρόσβασης. Η RSSI σημείου πρόσβασης είναι χαμηλή: Η ένδειξη Receive Signal Strength Indicator (RSSI) είναι πολύ χαμηλή για να διατηρήσει συσχέτιση με τον προσαρμογέα. Ίσως μετακινηθήκατε εκτός της περιοχής κάλυψης του σημείου πρόσβασης ή το σημείο πρόσβασης μπορεί να έχει αυξήσει το ρυθμό μετάδοσης δεδομένων του. Κακή ποιότητα καναλιού: Η ποιότητα καναλιού είναι χαμηλή και ανάγκασε τον προσαρμογέα να αναζητήσει άλλο σημείο πρόσβασης. Το σημείο πρόσβασης απέρριψε την κινητή μονάδα: Το σημείο πρόσβασης απέρριψε έναν υπολογιστή από τη λίστα των αναγνωρίσιμων κινητών συσκευών. Ο υπολογιστής πρέπει να επανασυσχετιστεί με ένα σημείο πρόσβασης.
Καταγραφή | Ρυθμίστε τη διάρκεια κατά την οποία θέλετε να καταγράψετε στατιστικά δεδομένα για τον προσαρμογέα σας WiFi. Ρύθμιση παραμέτρων ρυθμίσεων καταγραφής: Κάντε κλικ στο Ρυθμίσεις για να ρυθμίσετε πόσο συχνά θέλετε να καταγράφετε τα στατιστικά. Μπορείτε να ρυθμίσετε τον αριθμό δευτερολέπτων και πόσες ώρες θέλετε να καταγράφονται στατιστικά. Για να αλλάξετε τη θέση αποθήκευσης του αρχείου καταγραφής. Κάντε κλικ στο Αναζήτηση για να καθορίσετε μια νέα θέση για το αρχείο καταγραφής. Εμφανίζεται η τρέχουσα διαδρομή. Ο κατάλογος C:\Program Files\Intel\WiFi είναι ο προεπιλεγμένος κατάλογος. Κάντε κλικ στο Άνοιγμα για να κλείσετε και να εφαρμόσετε τη νέα διαδρομή αρχείου. Κάντε κλικ στο Κλείσιμο για να εξέλθετε από τα Στατιστικά για προχωρημένους. Έναρξη/Διακοπή καταγραφής: Κάντε κλικ σε αυτό το κουμπί για να αρχίσετε και να σταματήσετε την καταγραφή. Όταν κάνετε κλικ στο Έναρξη καταγραφής, συσσωρεύονται τα στατιστικά στοιχεία (που περιγράφονται παραπάνω). Όταν κάνετε κλικ στο Διακοπή καταγραφής, η συσσώρευση σταματά και αυτά τα στοιχεία αποθηκεύονται σε αρχείο, το οποίο μπορείτε να το ανοίξετε και να το δείτε. Προβολή αρχείου καταγραφής...: Κάντε κλικ σε αυτό το κουμπί για να ανοίξετε το φάκελο WiFi από το Program Files/Intel (αυτή είναι η προεπιλεγμένη θέση). Τα αρχεία καταγραφής παίρνουν το όνομά του από το μήνα, την ημερομηνία και το έτος, συν το αριθμό του αρχείου καταγραφής που δημιουργήθηκε τη συγκεκριμένη ημέρα. Για παράδειγμα: 03122007_001.htm. Το αρχείο καταγραφής παρέχει: Ημερομηνία και ώρα Πληροφορίες προσαρμογέα Πληροφορίες σύνδεσης Στατιστικά μετάδοσης/λήψης ΣΗΜΕΙΩΣΗ: Ένας διαχειριστή μπορεί να απενεργοποιήσει αυτή τη λειτουργία.
Επαναφορά στατιστικών | Μηδενίζει τους στατιστικούς μετρητές του προσαρμογέα και αρχίζει να δημιουργεί νέες μετρήσεις δεδομένων.
Κλείσιμο | Κλείνει τη σελίδα.
Βοήθεια; | Παρέχει πληροφορίες βοήθειας για τη σελίδα αυτή.

Επιστροφή στην αρχή

Επιστροφή στα Περιεχόμενα

Εμπορικά σήματα και αποποιήσεις