Vissza a tartalomjegyzékhez

# Az alkalmazás telepítése és eltávolítása

- Az Intel® PROSet/Wireless WiFi-csatlakozás segédprogram telepítése
- További szoftverszolgáltatások telepítése
- Az Intel® PROSet/Wireless WiFi-csatlakozás segédprogram eltávolítása

## Az Intel® PROSet/Wireless WiFi-csatlakozás segédprogram telepítése

### Szokásos telepítés

Szokásos telepítés esetén a következő összetevők települnek.

- A WiFi adapter illesztőprogramja
- WiFi részletes statisztika
- WiFi eseménynéző
- WiFi kézi diagnosztika

### Egyedi telepítés

Egyedi telepítés esetén a következő szolgáltatások választhatók.

- Rendszergazda-eszközkészlet: Telepíti a Rendszergazda-eszközt. A Rendszergazda-eszközzel konfigurálhatók a közös(en használt) hálózati profilok és csomagok.
- WMI-támogatás: A Windows Management Instrumentation funkcióval a rendszergazdák, akiknél nincs telepítve a WiFi-csatlakozás segédprogram, távfelügyelhetik azokat az ügyfélgépeket, amelyeken telepítve van a WiFi-csatlakozás segédprogram.
- Intel® My WiFi technológia: Ezzel a termékkel WiFi szabványú eszközöket csatlakoztathat számítógépére egy az internet-csatlakozásától független személyi hálózatba.

Ha szeretné telepíteni ezeket a szolgáltatásokat, a telepítés során válassza az Egyéni lehetőséget. A szolgáltatások telepítéséhez kövesse az alábbi utasításokat. Ha már telepítve van a WiFi-csatlakozás segédprogram, a további részletekről a telepítés utáni utasítások cím alatt olvashat.

## Telepítse az Intel® PROSet/Wireless WiFi-csatlakozás segédprogramot

1. Helyezze be a telepítő CD-t a CD-meghajtóba.
2. A telepítő ezt az üzenetet jeleníti meg:
   Üdvözli az Intel® PROSet Wireless Tools telepítő varázslója. Kattintson a Tovább gombra.
3. Az alábbi üzenet jelenik meg:
   Üdvözli az Intel® PROSet/Wireless WiFi szoftver InstallShield varázslója. Ezen a ponton választhatja a Felhasználói útmutató megtekintése és a Verzióinformációk megtekintése lehetőséget. A folytatáshoz kattintson a Tovább gombra.
4. Olvassa el a licencszerződést.
5. Kattintson az Elfogadom a licencszerződés feltételeit lehetőségre. A Nyomtatás gombra kattintva kinyomtathatja a licencszerződést. Ezután kattintson a Tovább gombra.
6. Ha elfogadja az alapértelmezett telepítési mappát, kattintson a Tovább gombra. Ha máshová kíván telepíteni, a Módosítás gombra kattintva megadhat egy másik helyet. Ezután kattintson az OK, majd a Tovább gombra.
7. Válassza a Szokásos vagy az Egyedi lehetőséget. A Szokásos lehetőség választása esetén a 9. lépéssel folytassa.
8. Egyedi telepítés esetén válassza ki a listából a telepítendő szolgáltatásokat. A fentiek részletes leírásához lásd az Egyedi telepítés című részt. Ha tudni szeretné, mennyi helyet igényel a szolgáltatás a merevlemezen, jelölje ki telepítésre. Ha mégsem szeretné telepíteni, megszüntetheti a kijelölést. Minden egyes szolgáltatáshoz kiválaszthatja az alábbiak egyikét.

- A szolgáltatás a helyi merevlemezre lesz telepítve.
- A szolgáltatás összes részfunkciójával együtt a helyi merevlemezre lesz telepítve.
- A szolgáltatás nem fog rendelkezésre állni.

9. Kattintson a Tovább gombra.
10. A telepítés több percig is eltarthat. A telepítés befejeztekor az Az InstallShield varázsló befejeződött üzenet jelenik meg. Kattintson a Befejezés gombra.
11. Lehetséges, hogy a telepítő megkéri, indítsa újra a gépet. Ebben az esetben célszerű az azonnali újraindítást választani. Az azonnali újraindításhoz kattintson az Igen, a későbbi újraindításhoz a Nem gombra.

## További szoftverszolgáltatások telepítése

Ha a WiFi-csatlakozás segédprogram már telepítve van, további szolgáltatásokat az alábbi módon telepíthet:

1. Kattintson a Start > Vezérlőpult > Programok > Programok és funkciók lehetőségre.
2. Válassza ki az Intel PROSet/Wireless WiFi szoftver elemet.
3. Kattintson a Módosítás gombra.
4. Az alábbi üzenet jelenik meg:
   Üdvözli az Intel® PROSet/Wireless WiFi szoftver InstallShield varázslója. Kattintson a Tovább gombra.
5. Kattintson a Módosítás gombra. Ezután kattintson a Tovább gombra.
6. Kattintson az eddig nem telepített, de telepíteni kívánt összetevő(k) melletti vörös X-re. Ha tudni szeretné, mennyi helyet igényel a szolgáltatás a merevlemezen, jelölje ki telepítésre. Ha mégsem szeretné telepíteni, megszüntetheti a kijelölést.
7. Mindegyik telepítendő összetevőnél válassza ki az alábbi két lehetőség egyikét:
   - A szolgáltatás a helyi merevlemezre lesz telepítve.
   - A szolgáltatás összes részfunkciójával együtt a helyi merevlemezre lesz telepítve.
8. Kattintson a Tovább gombra.
9. A telepítés több percig is eltarthat. A telepítés befejeztekor az Az InstallShield varázsló befejeződött üzenet jelenik meg. Kattintson a Befejezés gombra.
10. Lehetséges, hogy a telepítő megkéri, indítsa újra a gépet. Ebben az esetben célszerű az azonnali újraindítást választani. Az azonnali újraindításhoz kattintson az Igen, a későbbi újraindításhoz a Nem gombra.

## Az Intel® PROSet/Wireless WiFi-csatlakozás segédprogram eltávolítása

Az Intel® PROSet/Wireless WiFi-csatlakozás segédprogramot az alábbi módon távolíthatja el:

1. Kattintson a Start > Vezérlőpult > Programok > Program eltávolítása lehetőségre.
2. Válassza ki az Intel PROSet/Wireless WiFi szoftver elemet.
3. Kattintson a Módosítás gombra.
4. Az alábbi üzenet jelenik meg:
   Üdvözli az Intel® PROSet/Wireless WiFi szoftver InstallShield varázslója. Kattintson a Tovább gombra.
5. Kattintson az Eltávolítás gombra.
6. Kattintson a Tovább gombra.
7. Megjelenik a következő üzenet. Jelölje ki a lista kívánt elemét, majd kattintson a Tovább gombra.
   Felhasználó által definiált beállítások mentése. Válassza ki, mi történjen meglévő alkalmazás-beállításaival:
   - Mentés. Az alkalmazás jelenlegi verziójához tartozó beállítások és fájlok mentése.
   - Eltávolítás. Az alkalmazás-beállítások nem lesznek elmentve.

8. Az eltávolítás több percig is eltarthat. Az eltávolítás befejeztekor az Az InstallShield varázsló befejeződött üzenet jelenik meg. Kattintson a Befejezés gombra.
9. Lehetséges, hogy a telepítő megkéri, indítsa újra a gépet. Ebben az esetben célszerű az azonnali újraindítást választani. Az azonnali újraindításhoz kattintson az Igen, a későbbi újraindításhoz a Nem gombra.

Vissza az oldal tetejére

Vissza a tartalomjegyzékhez

Védjegyek és nyilatkozatok