Vissza a tartalomjegyzékhez

# Részletes statisztika

A Részletes statisztika kiírja az adapter aktuális kapcsolati adatait. Az itt megjelenő adatok határozzák meg az adapter és a hozzáférési pont (HP) közötti adatátvitel módját.

## Megnyitás

Kattintson a Start > Minden program > Intel PROSet Wireless > WiFi részletes statisztika elemre.

## A Részletes statisztika ismertetése

Név | Leírás
Általános | Általános: Az itt megjelenő adatok az adapter és a hozzáférési pont (HP) közötti adatátvitel módjáról tájékoztatnak. HP MAC-címe: A hozzáférési pont tizenkét jegyű MAC-címe. Fogadott szinkronizáló keretek: Az adapter által vett szinkronizáló keretek száma. Kihagyott szinkronizáló keretek százalékban: A kihagyott szinkronizáló keretek százalékos hányada. Átviteli hibák százalékban: A hibás küldött adatok százalékos hányada. CCX verzió: Az aktuális vezeték nélküli kapcsolaton működő Cisco-kompatibilis kiterjesztések verziója. Jelenlegi adóteljesítmény: A WiFi adapter jelenlegi adási teljesítményét mutatja mW-ban. Támogatott teljesítményszintek: A WiFi adapter ezeken a teljesítményszinteken tud adni. Ez az információ tartományként szerepel, és az adott adaptertől függ. HP neve: A hozzáférési pont neve. Ezt a nevet az állítja be, aki a hozzáférési pontot konfigurálja; a név általában legfeljebb 32 karakterből állhat. HP IPV4/IPV6 címe: Az aktuális kapcsolat IP-címe. Jelerősség: Ilyen jelszinten veszi az adapter a hozzáférési pont jelét. Az érték mW-ban van megadva, és valójában gyakran picowatt szintű. Zajszint: A környezeti rádiófrekvenciás (RF) zajnak az a szintje, amely általában zavarja a hozzáférési ponttól érkező jelet. A rádiófrekvenciás zajt természetes és elektromos zajforrások okozhatják.
Adás/Vétel | A nem irányított és az irányított csomagok száma százalékban. Összes gazdacsomag: Az irányított és nem irányított csomagok összesített száma: Küldött - (Mbit/s); Kapott - (Mbit/s) Nem irányított csomagok: Ennyi broadcast üzemmódban küldött csomagot vett a vezeték nélküli adapter. Irányított csomagok: Ennyi kifejezetten neki küldött csomagot vett a WiFi adapter. Összes bájt: A WiFi adapter vett és küldött csomagjainak összmennyisége bájtban.
Társítás/barangolás | Társítás: Ha az adapter talál elérhető hozzáférési pontot, a paraméter értéke "hatótávolságon belül", ellenkező esetben "hatótávolságon kívül". Társítások száma: Ennyiszer találta meg a hozzáférési pont az adaptert. HP-k száma: Ennyi hozzáférési pont érhető el a WiFi adapter hatókörzetében. Teljes pásztázások száma: Ennyiszer pásztázta az adapter az összes csatornát információk vételéhez. Részleges pásztázások száma: Ennyi pásztázás szakadt félbe. Barangolás: Az itt található számlálók az adapter barangolási statisztikáit tartalmazzák. A barangolás azt jelenti, hogy az adapter átvált az egyik hozzáférési pontról egy másikra, mert ott erősebb jelet talált. Barangolásszám: Ennyiszer történt barangolás. A HP nem adott: Az adapter nem vette a hozzáférési pont rádiófrekvenciás adását. Lehet, hogy alapállapotba kell állítani a hozzáférési pontot. Gyenge minőségű szinkronizáló keretek: A jel minősége nem elég jó a hozzáférési ponttal való folyamatos kommunikációhoz. Az adapter a hozzáférési pont hatótávolságán kívülre került, vagy megváltozott a hozzáférési pont eszközcíme. HP terheléselosztás: A hozzáférési pont megszakította társítását az adapterrel, mert nem képes egyszerre kommunikálni az összes hozzá társított adapterrel. Túl sok adapter próbál kommunikálni ugyanazzal a hozzáférési ponttal. Túl alacsony HP RSSI: Az RSSI (vételi jelerősség) értéke túl alacsony az adapterrel való társítás fenntartásához. Az adapter a hozzáférési pont hatótávolságán kívülre került, vagy a hozzáférési pont megnövelte adatsebességét. Gyenge csatornaminőség: A csatorna rossz minősége miatt az adapter más hozzáférési pontot keresett. A HP törölte a mobil egységet: A hozzáférési pont törölt egy számítógépet a felismert mobil eszközök listájáról. A számítógépet újra társítani kell egy hozzáférési ponttal.
Naplózás | Állítsa be, mennyi ideig kívánja gyűjteni a WiFi adapter statisztikai adatait. Naplózási beállítások konfigurálása: A statisztikák naplózási gyakoriságának beállításához kattintson a Beállítások lehetőségre. Megadhatja a másodpercek számát, és hogy hány órán át kívánja naplózni a statisztikákat. Itt módosíthatja a naplófájl tárolási helyét. A naplófájl más helyre való elmentéséhez kattintson a Tallózás gombra. Megjelenik az aktuális útvonal. Az alapértelmezett hely a C:\Program Files\Intel\WiFi könyvtár. A bezáráshoz és az új útvonal érvényesítéséhez kattintson az OK gombra. A Részletes statisztikából a Bezárás gombra kattintva léphet ki. Naplózás indítása/leállítása: Ezzel a gombbal indíthatja el és állíthatja le a naplózást. Ha a Naplózás indítása gombra kattint, elkezdődik a (fent leírt) statisztikai adatok gyűjtése. Ha a Naplózás leállítása gombra kattint, az adatok gyűjtése leáll, és a gyűjtött adatok egy fájlba mentődnek, amely megnyitható és megtekinthető. Naplófájl megtekintése...: Erre a gombra kattintva megnyithatja a Program Files/Intel (az alapértelmezett hely) alatti WiFi mappát. A naplófájlok nevének szintaxisa: hónap, nap, év, az aznap készített naplófájl sorszáma. Például: 03122007_001.htm. A naplófájl tartalma: Dátum és idő Az adapter adatai A csatlakozás adatai Az adási/vételi statisztika adatai MEGJEGYZÉS: A rendszergazda ezt a funkciót letilthatja.
Statisztikák nullázása | Lenullázza az adapter statisztikai számlálóit, és újra kezdi az adatok kiértékelését.
Bezárás | Az oldal bezárása.
Súgó? | Megjeleníti az adott oldalhoz tartozó súgószöveget.

Vissza az oldal tetejére

Vissza a tartalomjegyzékhez

Védjegyek és nyilatkozatok