Επιστροφή στα Περιεχόμενα

# Ρυθμίσεις προσαρμογέα (Διαχειριστής)

Η οθόνη των Ρυθμίσεων προσαρμογέα ελέγχει και εμφανίζει τις ιδιότητες συσκευής για τον προσαρμογέα WiFi που είναι εγκατεστημένος στον υπολογιστή σας. Δεν ισχύουν όλες οι ρυθμίσεις που παρατίθενται εδώ για όλους τους προσαρμογείς, βλ. περιγραφή ρύθμισης.

Αυτή η έκδοση του λογισμικού Intel® PROSet/Wireless WiFi είναι συμβατή με τους ακόλουθους προσαρμογείς:

- Intel® Centrino® Ultimate-N 6300
- Intel® Centrino® Advanced-N + WiMAX 6250
- Intel® Centrino® Advanced-N 6200
- Intel® WiMAX/WiFi Link 5350
- Intel® WiMAX/WiFi Link 5150
- Intel® WiFi Link 5300
- Intel® WiFi Link 5100
- Intel® WiFi Link 1000
- Intel® Wireless WiFi Link 4965AGN
- Intel® Wireless WiFi Link 4965AG_
- Intel® PRO/Wireless 3945ABG Network Connection

## Τρόπος πρόσβασης

1. Ανοίξτε το Εργαλείο διαχειριστή.
2. Επιλέξτε το Δημιουργία νέου πακέτου ή Άνοιγμα υπάρχοντος πακέτου.
3. Κάντε κλικ στην καρτέλα Ρυθμίσεις προσαρμογέα και κάντε κλικ στο Συμπερίληψη των ρυθμίσεων εφαρμογής σε αυτό το πακέτο.

## Ρύθμιση παραμέτρων προσαρμογέα

1. Από το εργαλείο Διαχειριστή, κάντε κλικ στο Συμπερίληψη ρυθμίσεων προσαρμογέα σε αυτό το πακέτο.
2. Για κάθε ρύθμιση που παρατίθεται στον παρακάτω πίνακα, επιλέξτε μία από τις ακόλουθες επιλογές:
   - Χρήση προεπιλεγμένης τιμής: Επαναφέρει τη ρύθμιση στο μηχάνημα του χρήστη στην προεπιλεγμένη τιμή.
   - Καμία αλλαγή: (Για χρήστες των Windows* XP μόνο.) Διατηρεί την τιμή που επέλεξε ο χρήστης. Ο διαχειριστής αποφασίζει να μην επιβάλλει όλες τις ρυθμίσεις στον υπολογιστή του χρήστη. Ο χρήστης μπορεί να αλλάξει τις τιμές ρύθμισης προσαρμογέα WiFi από το μενού Για προχωρημένους στο βοηθητικό πρόγραμμα του Intel® PROSet/Wireless WiFi Connection.
   - Καμία αλλαγή: (Για χρήστες των Windows Vista* και Windows* 7 μόνο.) Διατηρεί την τιμή που επέλεξε ο χρήστης. Ο διαχειριστής αποφασίζει να μην επιβάλλει όλες τις ρυθμίσεις στον υπολογιστή του χρήστη. Ο χρήστης μπορεί να αλλάξει τις τιμές ρύθμισης του προσαρμογέα WiFi στη Διαχείριση συσκευών.
   - Επιλέξτε την τιμή: Ο διαχειριστής επιλέγει την τιμή που θα χρησιμοποιηθεί στον υπολογιστή του χρήστη.

## Περιγραφή ρυθμίσεων προσαρμογέα WiFi

Ακολουθούν περιγραφές των ρυθμίσεων προσαρμογέα.WiFi

Όνομα | Περιγραφή
--- | ---
Εύρος καναλιού 802.11n (2,4 GHz) | Ρυθμίστε το εύρος καναλιού υψηλής ρυθμαπόδοσης για να μεγιστοποιήσετε την απόδοση. Ρυθμίστε το εύρος καναλιού στο Aυτόματο ή στα 20 Mhz. 20 MHz είναι η προεπιλεγμένη ρύθμιση. Χρησιμοποιήστε τα 20 MΗz, αν απαγορεύονται τα κανάλια 802.11n. Αυτή η ρύθμιση ισχύει για κατάλληλους προσαρμογείς 802.11n μόνο. ΣΗΜΕΙΩΣΗ: Αυτή η ρύθμιση δεν ισχύει για τους ακόλουθους προσαρμογείς: Intel® Wireless WiFi Link 4965AGN (μόνο για εύρος καναλιού 20 MHz)
Εύρος καναλιού 802.11n (5,2 GHz) | Ρυθμίστε το εύρος καναλιού υψηλής ρυθμαπόδοσης για να μεγιστοποιήσετε την απόδοση. Ρυθμίστε το εύρος καναλιού στο Aυτόματο ή στα 20 Mhz. Η προεπιλογή είναι Αυτόματο. Χρησιμοποιήστε τα 20 MΗz, αν απαγορεύονται τα κανάλια 802.11n. Αυτή η ρύθμιση ισχύει για κατάλληλους προσαρμογείς 802.11n μόνο. ΣΗΜΕΙΩΣΗ: Αυτή η ρύθμιση δεν ισχύει για τους ακόλουθους προσαρμογείς: Intel® WiFi Link 1000 Intel® Wireless WiFi Link 4965AGN
Λειτουργία 802.11n | Το πρότυπο 802.11n βασίζεται σε προηγούμενα πρότυπα 802.11 με την προσθήκη πολλαπλών κεραιών εκπομπής-λήψης (MIMO). Το MIMO αυξάνει την ρυθμαπόδοση δεδομένων για να βελτιωθεί ο ρυθμός μεταφοράς. Επιλέξτε Eνεργοποιημένη ή Απενεργοποιημένη για να ρυθμίσετε τη λειτουργία 802.11n του προσαρμογέα WiFi. Η προεπιλογή είναι Eνεργοποιημένη. Αυτή η ρύθμιση ισχύει για κατάλληλους προσαρμογείς 802.11n μόνο. ΣΗΜΕΙΩΣΗ: Για να επιτύχετε ρυθμούς μεταφοράς μεγαλύτερους από 54 Mbps στις συνδέσεις 802.11n, πρέπει να επιλεγεί η ασφάλεια WPA2*-AES. Μπορείτε να επιλέξετε καμία ασφάλεια (Καμία) για την ενεργοποίηση της εγκατάστασης και της αντιμετώπισης προβλημάτων. Ένας διαχειριστής μπορεί να ενεργοποιήσει ή να απενεργοποιήσει την υποστήριξη για τη λειτουργία υψηλής ρυθμαπόδοσης για να μειώσει την κατανάλωση ενέργειας ή προβλήματα με άλλες ζώνες ή ζητήματα συμβατότητας.
Κανάλι ad hoc | Εκτός και εάν άλλοι υπολογιστές στο δίκτυο ad hoc χρησιμοποιούν ένα διαφορετικό κανάλι από το προεπιλεγμένο, δεν υπάρχει ανάγκη να αλλάξετε το κανάλι. Τιμή: Επιλέξτε το επιτρεπτό κανάλι λειτουργίας από τη λίστα. 802.11b/g: Κάντε την επιλογή αυτή όταν χρησιμοποιείτε τη συχνότητα ζώνης ad hoc 802.11b και 802.11b (2,4 GHz). Για τη ζώνη αυτή, το προεπιλεγμένο κανάλι είναι το 11. 802.11a: Κάντε την επιλογή αυτή όταν χρησιμοποιείτε τη συχνότητα ζώνης ad hoc 802.11a (5 GHz). Για αυτή τη ζώνη, το προεπιλεγμένο κανάλι είναι το 36. Αυτή η ρύθμιση δεν ισχύει για τον προσαρμογέα Intel® WiFi Link 1000. ΣΗΜΕΙΩΣΗ: Όταν δεν εμφανίζεται ένα κανάλι 802.11a, δεν υποστηρίζεται η εκκίνηση δικτύων ad hoc για τα κανάλια 802.11a.
Διαχείριση ενέργειας ad hoc | Καθορίστε χαρακτηριστικά εξοικονόμησης ενέργειας για δίκτυα συσκευής προς συσκευής (ad hoc). Απενεργοποίηση: Επιλέξτε όταν συνδέεστε σε δίκτυα ad hoc που περιέχουν σταθμούς που δεν υποστηρίζουν διαχείριση ενέργειας ad hoc. Μέγιστη εξοικονόμηση ενέργειας: Επιλέξτε για να βελτιστοποιήσετε τη ζωή της μπαταρίας. Θορυβώδες περιβάλλον: Επιλέξτε για να βελτιστοποιήσετε την απόδοση ή τη σύνδεση με πολλαπλούς πελάτες.
Τρόπος λειτουργίας Ad Hoc QoS | Έλεγχος Quality of Service (QoS) σε δίκτυα ad hoc. Το QoS παρέχει τη δημιουργία προτεραιότητας της κίνησης από το σημείο πρόσβασης μέσω ασύρματου δικτύου βάσει την ταξινόμησης κίνησης. Το WMM* (Wi-Fi Multimedia*) είναι πιστοποίηση QoS της Wi-Fi Alliance* (WFA). Όταν είναι ενεργοποιημένο το WMM*, ο προσαρμογέας WiFi χρησιμοποιεί WMM για να υποστηρίζει την επισήμανση προτεραιότητας και τις δυνατότητες δημιουργίας ουράς για δίκτυα Wi-Fi*. Το WMM ενεργοποιήθηκε Απενεργοποιημένο WMM (προεπιλογή)
Μη συμβατό με ισχυρά κανάλια | Αυτή η ρύθμιση επικοινωνεί στα περιβάλλοντα δίκτυα ότι ο προσαρμογέας WiFi δεν είναι συμβατός με κανάλια 40 MHz στη ζώνη των 2,4 GHz. Η προεπιλεγμένη ρύθμιση είναι η απενεργοποίηση ώστε ο προσαρμογέας να μη στέλνει αυτή την ειδοποίηση. ΣΗΜΕΙΩΣΗ: Αυτή η ρύθμιση δεν ισχύει για τους ακόλουθους προσαρμογείς: Intel® Wireless WiFi Link 4965AG_ Intel® PRO/Wireless 3945ABG Network Connection
Προστασία μεικτής λειτουργίας | Χρησιμοποιήστε την για να αποφεύγετε συγκρούσεις δεδομένων σε μικτό περιβάλλον 802.11b/11g/11a/11n. Το Request to Send/Clear to Send (RTS/CTS) θα πρέπει να χρησιμοποιείται σε ένα περιβάλλον όπου οι πελάτες δεν ακούν ο ένας τον άλλο. Μπορείτε να χρησιμοποιήσετε το CTS-to-self για να κερδίσετε μεγαλύτερη ρυθμαπόδοση σε περιβάλλον όπου οι πελάτες βρίσκονται σε πολύ κοντινή απόσταση και μπορεί να ακούει ο ένας τον άλλο. (Το CTS-to-self δεν υποστηρίζεται για 802.11n).
Διαχείριση ενέργειας (Προβολή διαχειριστή) | Όταν δημιουργείτε ένα πακέτο διαχειριστή, η Διαχείριση ενέργειας σας επιτρέπει να επιλέξετε την ισορροπία μεταξύ της κατανάλωσης ενέργειας και της απόδοσης προσαρμογέα WiFi. PSP - Λειτουργία εξοικονόμησης ενέργειας CAM - Λειτουργία διαρκούς εγρήγορσης Επιλέξτε ένα από τα επίπεδα λειτουργίας εξοικονόμησης ενέργειας: PSP CAM: Ο προσαρμογέας πελάτη είναι συνεχώς ενεργοποιημένος. PSP επίπεδο 1: Το PSP είναι ρυθμισμένο για μέγιστη απόδοση. PSP επίπεδα 2-4: Το PSP είναι ρυθμισμένο για μέγιστοποίηση απόδοσης. PSP επίπεδο 5: Το PSP είναι ρυθμισμένο για μεγιστοποίηση ζωής μπαταρίας. PSP αυτόματο: Η προεπιλογή είναι PSP επίπεδο 5. ΣΗΜΕΙΩΣΗ: Η εξοικονόμηση ενέργειας ποικίλει ανάλογα με τις ρυθμίσεις υποδομής.
Λειτουργία ακολουθίας συγχρονισμού | Αλλάζει τη ρύθμιση μήκους ακολουθίας συγχρονισμού που λήφθηκε από το σημείο πρόσβασης κατά τη διάρκεια αρχικής σύνδεσης. Να χρησιμοποιείτε πάντα την Ακολουθία συγχρονισμού Auto Tx για να παρέχετε βέλτιστη ρυθμαπόδοση δικτύου. Η Ακολουθία συχρονισμού Auto Tx επιτρέπει τον αυτόματο εντοπισμό της ακολουθίας συγχρονισμού. Εάν υποστηρίζεται, θα πρέπει να χρησιμοποιείται μικρή ακολουθία συγχρονισμού. Εάν όχι, χρησιμοποιήστε Μεγάλη ακολουθία συγχρονισμού Tx. ΣΗΜΕΙΩΣΗ: Η ρύθμιση αυτή διατίθεται μόνο αν ο προσαρμογέας πελάτη WiFi είναι Intel® PRO/Wireless 2915ABG Network Connection ή Intel® PRO/Wireless 2200BG Network Connection.
Δυναμικότητα περιαγωγής | Η ρύθμιση αυτή σας επιτρέπει να ορίσετε πόσο επιθετικά κάνει περιαγωγή ο ασύρματος πελάτης σας για να βελτιώσει τη σύνδεση σε σημείο πρόσβασης. Κάντε κλικ στο Χρήση προεπιλεγμένης τιμής για ισορροπία μεταξύ καθόλου περιαγωγής και απόδοσης ή επιλέξτε μια τιμή από τη λίστα. Τιμές: 0: Μη περιαγωγή: Ο ασύρματος πελάτης σας δεν κάνει περιαγωγή. Μόνο σημαντική υποβάθμιση της ποιότητας σύνδεσης προκαλεί την περιαγωγή σε άλλο σημείο πρόσβασης. 1-3: Να επιτραπεί η περιαγωγή 2: Προεπιλεγμένη: Ισορροπίες μεταξύ μη περιαγωγής και απόδοσης. 4: Μέγιστη περιαγωγή
Βελτίωση ρυθμαπόδοσης | Αλλάζει την τιμή του ελέγχου καταιγισμού πακέτων. Ενεργοποίηση: Επιλέξτε για να ενεργοποιήσετε την βελτίωση ρυθμαπόδοσης. Απενεργοποίηση: (Προεπιλογή) Επιλέξτε για να απενεργοποιήσετε την βελτίωση της ρυθμαπόδοσης.
Ισχύς μετάδοσης | Εάν μειώσετε την ισχύ μετάδοσης, μειώνετε τη ραδιοκάλυψη WiFi. Προεπιλεγμένη ρύθμιση: Υψηλότερη ρύθμιση ισχύος Τιμές: Tx Ελάχιστο: Χαμηλότερη ελάχιστη κάλυψη: Ρυθμίστε τον προσαρμογέα στη χαμηλότερη ισχύ μετάδοσης. Σας επιτρέπει να επεκτείνετε τον αριθμό περιοχών κάλυψης ή να περιορίζετε την περιοχή κάλυψης. Μειώστε την περιοχή κάλυψης σε περιοχές με μεγάλη κίνηση για να βελτιώσετε την ποιότητα μετάδοσης και να αποφεύγετε τη συμφόρηση και την παρεμβολή με άλλες συσκευές. Tx επίπεδο 1, Tx επίπεδο 2, Tx επίπεδο 3: Ρύθμιση ανά απαιτήσεις χώρας. Tx Μέγιστο: Υψηλότερη μέγιστη κάλυψη: Ρυθμίστε τον προσαρμογέα στο μέγιστο επίπεδο ισχύος μετάδοσης. Επιλέξτε για μέγιστη απόδοση και εύρος σε περιβάλλοντα με περιορισμένες πρόσθετες ραδιοσυσκευές. Αν επιλέξετε Καμία αλλαγή, τότε αυτή η ρύθμιση δεν θα αλλάξει στον υπολογιστή του χρήστη. ΣΗΜΕΙΩΣΗ: Η βέλτιστη ρύθμιση είναι να ρυθμίζει πάντα ένας χρήστης την ισχύ μετάδοσης στο χαμηλότερο δυνατό επίπεδο που είναι ακόμη συμβατό με την ποιότητα των επικοινωνιών τους. Αυτό επιτρέπει τον μέγιστο αριθμό ασύρματων συσκευών να λειτουργούν σε πυκνές περιοχές και τη μείωση της παρεμβολής με άλλες συσκευές με τις οποίες αυτή η ραδιοσυσκευή μοιράζεται ραδιοφάσμα. ΣΗΜΕΙΩΣΗ: Η ρύθμιση αυτή ισχύει όταν χρησιμοποιείται λειτουργία Δίκτυο (Υποδομή) ή Συσκευή προς συσκευή (ad hoc).
Ασύρματος τρόπος λειτουργίας | Επιλέξτε τη λειτουργία που θα χρησιμοποιήσετε για σύνδεση σε δίκτυο WiFi: Μόνο 802.11a: Σύνδεση του προσαρμογέα WiFi μόνο σε δίκτυα 802.11a. Δεν ισχύει για όλους τους προσαρμογείς. Μόνο 802.11b: Σύνδεση του προσαρμογέα WiFi μόνο σε δίκτυα 802.11b. Δεν ισχύει για όλους τους προσαρμογείς. Μόνο 802.11g: Σύνδεση του προσαρμογέα WiFi μόνο σε δίκτυα 802.11g. 802.11a και 802.11g: Σύνδεση του ασύρματου προσαρμογέα WiFi μόνο σε δίκτυα 802.11a και 802.11g. Δεν ισχύει για όλους τους προσαρμογείς. 802.11b και 802.11g: Σύνδεση του ασύρματου προσαρμογέα WiFi μόνο σε δίκτυα 802.11b και 802.11g. Δεν ισχύει για όλους τους προσαρμογείς. 802.11a, 802.11b και 802.11g: (Προεπιλογή) - Συνδεθείτε με τα ασύρματα δίκτυα 802.11a, 802.11b ή 802.11g. Δεν ισχύει για όλους τους προσαρμογείς.

Επιστροφή στην αρχή

Επιστροφή στα Περιεχόμενα

Εμπορικά σήματα και αποποιήσεις