Vissza a tartalomjegyzékhez

# A vezeték nélküli kapcsolat eseménynézője

A vezeték nélküli kapcsolat eseménynézőjével követhetők és megjeleníthetők a vezeték nélküli kapcsolat eseményei. Ebben az eseménylistában lesznek normál események és probléma esetén hibaesemények is. Az eseményrekordok naplófájlokban tárolódnak, amelyeket elküldhet az ügyféltámogatási csoportnak.

## Megnyitás

A Vezeték nélküli kapcsolat eseménynézőjének elindításához a Start menüben kattintson az Intel® PROSet/Wireless > WiFi eseménynéző pontra.

## A Fájl menü parancsai

MEGJEGYZÉS: Lehet, hogy a rendszergazda letiltotta, hogy Ön elérhesse és módosíthassa a vezeték nélküli kapcsolat eseménynézőjének beállításait. Ebben az esetben egyes beállítások kiszürkítve jelennek meg.

### Beállítások parancs

A Beállítások paranccsal elérheti a vezeték nélküli kapcsolat naplózásának különböző beállításait. Ez a parancs megnyit egy ablakot, amelynek három lapja van:

- Általános lap
- Naplófájl törlése lap
- Illesztőprogram-napló lap

#### Általános lap

Az Általános lapon az alábbi beállításokat érheti el:

Beállítás | Leírás
--- | ---
A vezeték nélküli kapcsolatok eseménynaplózásának engedélyezése. | Ha bejelöli (bekapcsolja), engedélyezi a vezeték nélküli kapcsolatok eseménynaplózását. Csak bejelölése esetén naplózódnak a vezeték nélküli kapcsolatok. Ha ki van kapcsolva, akkor a vezeték nélküli kapcsolatok eseményeinek összes többi beállítása inaktív.
Adja meg, melyik fájlba íródjon a vezeték nélküli kapcsolatok naplófájlja: | A naplófájl helyét teljes útvonallal adja meg. Ez az útvonal legfeljebb 150 karakter hosszú lehet.
Naplófájl nevének előtagja: | Ez a naplófájl neve. Az alapértelmezett név: <SzámítógépNeve_FelhasználóTartománya>. Ezt felülírhatja.
Naplófájl maximális mérete: | A naplófájlok méretének korlátozására új naplófájl jön létre, ha a jelenlegi naplófájl mérete meghaladja a MB-ban megadott értéket. Az alapértelmezett fájlméret 1 MB. Legfeljebb 10 MB-os fájlméretet választhat 1 MB-os lépésekben.
Alapértékek | Az Alapértelmezések lehetőségre kattintva a lap összes beállítása alapértelmezett értékét veszi fel. Ez csak a megnyitott lapon állítja be az alapértelmezéseket.
OK | Menti a módosításokat és bezárja ezt az ablakot.

#### Naplófájl törlése lap

A Naplófájl törlése lapon az alábbi beállításokat érheti el:

Beállítás | Leírás
--- | ---
Válasszon a naplófájlok törlésének alábbi lehetőségei közül. | Soha ne törölje a régi naplófájlokat. Törölje a régi naplófájlokat, ha teljesül a bejelölt feltételek bármelyike: Törölje a régi naplófájlokat az alább megadott számú naponként: Ez egy 1 és 30 közötti szám lehet. Törölje a régi naplófájlokat, ha összesített méretük nagyobb mint: Ez egy 1 és 10 MB közötti szám lehet 1 MB-os lépésekben.
Alapértékek | Az Alapértelmezések lehetőségre kattintva a lap összes beállítása alapértelmezett értékét veszi fel. Ez csak a megnyitott lapon állítja be az alapértelmezéseket.
OK | Menti a módosításokat és bezárja ezt az ablakot.

#### Illesztőprogram-napló lap

Az Illesztőprogram-napló az illesztőprogram eseményeit rögzíti. Itt a következő beállításokat érheti el:

Beállítás | Leírás
--- | ---
Illesztőprogram eseménynaplózásának engedélyezése | Az Illesztőprogram eseménynaplózása rögzíti és naplózza az illesztőprogram eseményeit. Ezek a Vezeték nélküli kapcsolat eseménynézőjében tekinthetők meg. Itt kiválaszthatja, hogy szokásos vagy hibaelhárítást segítő naplózást kér-e. Szokásos naplózás: Ezek az illesztőprogram szokásos eseményei. Hibaelhárítást segítő naplózás: Ezek a hibaként észlelt események. hasznosak lehetnek az illesztőprogram problémáinak elhárításánál.
Alapértékek | Az Alapértelmezések lehetőségre kattintva a lap összes beállítása alapértelmezett értékét veszi fel. Ez csak a megnyitott lapon állítja be az alapértelmezéseket.
OK | Menti a módosításokat és bezárja ezt az ablakot.

### Kilépés parancs

A Fájl menünek ez a parancsa kilép a Vezeték nélküli kapcsolat eseménynézőjéből.

## Az Üzemmód menü parancsai

### Események valós idejű megjelenítése

Ez a parancs megtörténtükkor azonnal megjeleníti az eseményeket.

- Ebben az ablakban a Törlés gombra kattintva törölheti az eseménylistát, a listában csak a törlést követő események fognak szerepelni.
- Ha kívánja, a Mentés másként... pontra kattintva a listát egy naplófájlba mentheti. A Mentés másként... panelben célszerű bináris (.bin) fájlba mentenie, hogy a fájlt ismét megtekinthesse a Vezeték nélküli kapcsolat eseménynézőjében. Menthet vesszővel tagolt (.csv) fájlba is, ha annak tartamát nem a Vezeték nélküli kapcsolat eseménynézőjében szeretné megnézni.

### Naplófájl megjelenítése

Ez a parancs törli a Vezeték nélküli kapcsolat eseménynézőjének listáját, és lehetővé teszi egy korábban mentett naplófájl megnyitását.

- Meglévő naplófájl megnyitásához kattintson a Megnyitás gombra. A Vezeték nélküli kapcsolat eseménynézőjében csak bináris (.bin) fájlok tekinthetők meg.
- A Mentés másként... pontra kattintva a fájlt más néven mentheti. A Mentés másként... panelben célszerű bináris (.bin) fájlba mentenie, hogy a fájlt ismét megtekinthesse a Vezeték nélküli kapcsolat eseménynézőjében. Menthet vesszővel tagolt (.csv) fájlba is, ha annak tartamát nem a Vezeték nélküli kapcsolat eseménynézőjében szeretné megnézni.
- A Törlés lehetőségre kattintva az eseménylista törlődik.

## A Súgó menü parancsai

A menü parancsai az alábbiak:

- Vezeték nélküli kapcsolat eseménynézőjének súgója: Ezt a Súgót jeleníti meg
- Névjegy...: A szoftver, a beépülő modulok, a szerzői jog és a támogatás adatait tartalmazza.

Vissza az oldal tetejére

Vissza a tartalomjegyzékhez

Védjegyek és nyilatkozatok