Takaisin Sisällys-sivulle

# Ohjatun profiilitoiminnon Yleisasetukset

Yleisasetukset-sivu on ohjatun Luo WiFi-profiili -toiminnon ensimmäinen sivu.

HUOMAUTUS: Tässä ohjeessa termejä "langaton" ja "WiFi" käytetään keskenään vaihtokelpoisesti.

## Avaaminen

1. Avaa Hallinta-apuohjelma. Avaa uusi tai aikaisemmin luotu pakkaus.
2. Valitse Profiilit-välilehdessä profiilin Ominaisuudet. Jos uusi profiili, valitse Lisää.

Profiilin määrittämisen aikana Yleisasetukset- ja Suojausasetukset-sivujen välillä voi liikkua käyttämällä ikkunan vasenta ruutua. Liikkumiseen voidaan käyttää myös ohjatun profiilitoiminnon ikkunan alaosassa olevia Edellinen- ja Seuraava-painikkeita.

## Yleisasetukset-sivun kuvaus

Nimi | Kuvaus
--- | ---
Profiilinimi | Langattoman verkkoprofiilin nimi. Kun määritetään langaton verkko, joka valittiin WiFi-verkot-luettelosta, profiilin nimi on sama kuin WiFi-verkon nimi (SSID). Voit muuttaa tätä nimeä haluamallasi tavalla. Esimerkkejä: Oma kotiverkko, Pekan kotiverkko, ABC-yrityksen verkko.
WiFi-verkon nimi (SSID) | Langattoman verkon tukiaseman nimi, jota WiFi-sovitin käyttää yhteyden muodostamiseen. Tämän verkkonimen on oltava täsmälleen sama kuin langattoman tukiaseman nimi. Siinä otetaan huomioon isot ja pienet kirjaimet. Kun määrität Langattomat verkot -luettelosta valitun WiFi-verkon asetuksia, verkkonimi otetaan langattomien verkkojen luettelosta. Sitä ei voi eikä saa muuttaa. <SSID-tunnusta ei yleislähetetä>: Jos tukiasema ei lähetä verkkonimeään (SSID) tai WiFi-sovitin vastaanottaa piilotetun verkkonimen salaiselta tukiasemalta, se näkyy WiFi-verkot-luettelossa. Jos <SSID-tunnusta ei lähetetä yleisesti> -verkkomerkintään halutaan liittyä, ennen yhteyttä on luotava uusi profiili. Anna tukiaseman oikea SSID-nimi. Yhteyden muodostamisen jälkeen <SSID-tunnusta ei lähetetä yleisesti> -merkintä näkyy edelleen WiFi-verkot-luettelossa. Liitetty SSID-profiili näkyy Profiilit-luettelossa.
Toimintatila | Verkko (perusrakenne): Yhteyden muodostaminen tukiasemaan. Perusrakenneverkko käsittää vähintään yhden tukiaseman ja vähintään yhden WiFi-sovittimella varustetun tietokoneen. Tällaista yhteystyyppiä käytetään kotiverkoissa, yritysverkoissa, hotelleissa tms. verkko- ja/tai Internet-yhteyden tarjoamiseksi. HUOMAUTUS: Vain Verkko (perusrakenne) on järjestelmänvalvojaprofiilien käytettävissä (Yhteys ennen sisäänkirjautumista / Yhteinen- ja Pysyvä-profiilit). Lisätietoja on kohdassa Hallinta-apuohjelma . Laitteidenvälinen (Ad Hoc): Yhdistäminen suoraan muihin tietokoneisiin langattomassa Ad Hoc -verkossa. Tämä yhteystyyppi on käytännöllinen vain kahden tai useamman tietokoneen välisissä yhteyksissä. Se ei anna käyttöön verkkoresursseja eikä Internet-yhteyttä.
Hallintaprofiilityyppi (Näkyy vain Hallinta-apuohjelmassa.) | Pysyvä: Pysyvä-profiileja käytetään tietokoneen käynnistyessä tai aina, kun tietokoneeseen ei ole kirjautuneena yhtään käyttäjää. Kun käyttäjä kirjautuu ulos, Pysyvä-profiili pitää langattoman yhteyden yllä siihen asti, kun tietokoneen virta katkaistaan tai kun eri käyttäjä kirjautuu sisään. Yhteys ennen sisäänkirjautumista / Yhteinen: Nämä profiilit ovat käytettävissä vain Hallinta-apuohjelman kautta. Yhteys ennen sisäänkirjautumista / Yhteinen -profiileja käytetään, kun käyttäjä kirjautuu sisään. Yhteys muodostetaan osana Windowsin sisäänkirjautumista (Yhteys ennen sisäänkirjautumista / Yhteinen). Tämä profiili jaetaan kaikille käyttäjille.
Lisäasetukset | Avaa Lisäasetukset-ikkuna valitsemalla Lisäasetukset. Lisäasetukset-ikkunassa voidaan määrittää Ylläpidä yhteys-, Käyttäjänimen muoto-, Yhteyden automaattinen muodostaminen- ja Automaattinen tuonti -asetuksia, käynnistää sovellus (Sovelluksen automaattinen käynnistys), määrittää profiilin salasana (Salasanasuojaus), määrittää tietty tukiasemaosoite yhteydenmuodostusta varten (Pakollinen tukiasema) tai tehdä Yhteys ennen sisäänkirjautumista -toimintoa koskevia määrityksiä.
Seuraava | Siirtyminen Suojausasetukset-sivulle.
OK | Uuden profiilin luonnin lopettaminen ja nykyisten asetusten vahvistaminen.
Peruuta | Ohjatun Luo WiFi-profiili -toiminnon sulkeminen ja tehtyjen muutosten peruuttaminen.
Ohje | Tämän sivun ohjetiedot.

Takaisin alkuun

Takaisin Sisällys-sivulle

Tavaramerkit ja vastuuvapautuslausekkeet