# คู่มือผู้ใช้ยูทิลิตีการเชื่อมต่อ Intel® PROSet/Wireless WiFi

อแด็ปเตอร์ไร้สายที่รองรับ:

- Intel® Centrino® Ultimate-N 6300
- Intel® Centrino® Advanced-N + WiMAX 6250
- Intel® Centrino® Advanced-N 6200
- Intel® WiMAX/WiFi Link 5350
- Intel® WiFi Link 5300
- Intel® WiMAX/WiFi Link 5150
- Intel® WiFi Link 5300
- Intel® WiFi Link 1000
- Intel® Wireless WiFi Link 4965AGN
- Intel® Wireless WiFi Link 4965AG_
- Intel® PRO/Wireless 3945ABG Network Connection
- Intel® PRO/Wireless 3945_BG Network Connection

ด้วยการ์ดเครือข่าย WiFi คุณจะสามารถเข้าถึงเครือข่ายไร้สาย ใช้แฟ้มงานหรือเครื่องพิมพ์ร่วมกัน หรือแม้กระทั่งใช้งานอินเทอร์เน็ตร่วมกันได้ คุณสมบัติเหล่านี้คุณสามารถค้นพบได้โดยใช้เครือข่าย WiFi ในบ้านหรือสำนักงานของคุณ โซลูชั่นเครือข่าย WiFi ได้รับการออกแบบเพื่อใช้ในบ้านหรือในสำนักงาน โดยจะสามารถเพิ่มผู้ใช้และคุณลักษณะอื่นๆ เข้าไปได้เพื่อรองรับการขยายและการเปลี่ยนแปลงในระบบเครือข่ายของคุณ

อแด็ปเตอร์ของคุณรองรับมาตรฐานไร้สาย 802.11a, 802.11b, 802.11g และ 802.11n (ฉบับร่าง 2.0) ทั้งนี้ขึ้นอยู่กับรุ่นของอแด็ปเตอร์ Intel WiFi ที่คุณใช้ ด้วยการทำงานที่ความถี่ 5 GHz หรือ 2.4 GHz ที่อัตราข้อมูล 450 Mbps ทำให้คุณสามารถเชื่อมต่อคอมพิวเตอร์ของคุณเข้ากับเครือข่ายความเร็วสูงที่มีอยู่แล้ว โดยสามารถเชื่อมต่อได้หลายจุด ทั้งภายในพื้นที่ขนาดใหญ่หรือเล็กก็ได้ อแด็ปเตอร์ WiFi ของคุณจะควบคุมอัตราข้อมูลโดยอัตโนมัติตามตำแหน่งของจุดเชื่อมต่อและความเข้มของสัญญาณเพื่อให้สามารถเชื่อมต่อด้วยความเร็วสูงสุดที่สามารถเป็นไปได้ การเชื่อมต่อเครือข่ายไร้สายทั้งหมดของคุณถูกจัดการอย่างง่ายดายโดยยูทิลิตีการเชื่อมต่อ WiFi ส่วนกำหนดค่าที่ได้รับการติดตั้งผ่านยูทิลิตีการเชื่อมต่อ WiFi จะกำหนดมาตรการรักษาความปลอดภัยประสิทธิภาพสูงโดยใช้การตรวจสอบความถูกต้องของเครือข่าย 802.1X

## สารบัญ

- ใช้เครื่องมือผู้ดูแลระบบ
- สร้างแพ็คเกจผู้ดูแลระบบ
- สร้างส่วนกำหนดค่า
- ใช้การตั้งค่าความปลอดภัยของ Intel® เพื่อกำหนดค่าการเชื่อมต่อเครือข่ายขั้นสูง
- ใช้สถิติ WiFi ขั้นสูง
- ใช้หน้าต่างแสดงสถานะไร้สาย
- ใช้การวินิจฉัย WiFi ด้วยตนเอง
- การแก้ไขปัญหา
- การบริการลูกค้า
- การติดตั้งและลบโปรแกรมประยุกต์
- คุณลักษณะเฉพาะ
- ความปลอดภัย
- ข้อมูลเกี่ยวกับกฎระเบียบ
- การรับประกัน

ข้อมูลในเอกสารนี้อาจเปลี่ยนแปลงได้โดยไม่ต้องแจ้งให้ทราบล่วงหน้า

© 2004–2009 Intel Corporation. สงวนลิขสิทธ์ Intel Corporation, 5200 N.E. Elam Young Parkway, Hillsboro, OR 97124-6497 USA

ห้ามมิให้ทำการคัดลอกหรือเผยแพร่ข้อมูลในเอกสารชุดนี้ไม่ว่าในลักษณะใดก็ตาม โดยไม่ได้รับอนุญาตเป็นลายลักษณ์อักษรจากบริษัท Intel ก่อน Intel® เป็นเครื่องหมายการค้าหรือเครื่องหมายการค้าจดทะเบียนของ Intel Corporation หรือบริษัทสาขาในประเทศสหรัฐอเมริกาและประเทศอื่นๆ เครื่องหมายทางการค้าและชื่อทางการค้าอื่นๆ ในเอกสารชุดนี้ใช้เพื่ออ้างอิงถึงบริษัทที่เป็นเจ้าของเครื่องหมายการค้าหรือชื่อสินค้าเท่านั้น Intel ไม่มีทรัพยสิทธิในเครื่องหมายการค้าและชื่อทางการค้าที่ไม่ได้เป็นของบริษัท Microsoft และ Windows เป็นเครื่องหมายการค้าจดทะเบียนของบริษัท Microsoft Windows Vista เป็นเครื่องหมายการค้าจดทะเบียนหรือเครื่องหมายการค้าของ บริษัท Microsoft ในประเทศสหรัฐอเมริกา และ หรือประเทศอื่นๆ

*ชื่อและตราสินค้าอื่นๆ อาจเป็นทรัพย์สินเป็นที่เป็นกรรมสิทธิ์ของบริษัทอื่น

Intel Corporation ไม่ขอรับผิดชอบแต่อย่างใดสำหรับข้อผิดพลาดหรือการละเว้นข้อมูลในเอกสารนี้ นอกจากนี้ ไม่มีข้อผูกมัดใดๆ สำหรับ Intel ในการปรับปรุงข้อมูลที่ระบุไว้ในที่นี้

"หมายเหตุสำคัญสำหรับผู้ใช้หรือตัวแทนจำหน่ายทั้งหมด:

อแด็ปเตอร์ LAN ไร้สายของ Intel ได้รับการออกแบบ ผลิต ทดสอบ และตรวจสอบคุณภาพ เพื่อให้มั่นใจว่าตรงตามเงื่อนไขที่จำเป็นทั้งหมดของระเบียบปฏิบัติที่ออกโดยหน่วยงานของภาครัฐและส่วนท้องถิ่นสำหรับประเทศต่างๆ ซึ่งผลิตภัณฑ์เหล่านี้ได้รับการกำหนดและ/หรือเลือกให้ส่งไป เนื่องจาก LAN ไร้สายโดยทั่วไปเป็นอุปกรณ์ที่ไม่ต้องมีการระบุสิทธิ์การใช้ซึ่งใช้ร่วมกับสเปคตรัมที่มีเรดาร์ ดาวเทียม และอุปกรณ์ทั้งที่ต้องระบุสิทธิ์และไม่ระบุสิทธิ์การใช้อื่นๆ ในบางกรณีอาจจำเป็นต้องตรวจจับ หลีกเลี่ยง และจำกัดการใช้งานเพื่อหลีกเลี่ยงการรบกวนสัญญาณกับอุปกรณ์อื่น ในหลายๆ กรณี Intel จำเป็นต้องให้ข้อมูลการทดสอบเพื่อยืนยันถึงการปฏิบัติตามกฎระเบียบของภาครัฐและส่วนท้องถิ่นก่อนที่จะมีการรับรองหรืออนุมัติให้ใช้ผลิตภัณฑ์นั้นได้ EEPROM, เฟิร์มแวร์ และโปรแกรมควบคุมซอฟต์แวร์ของ LAN ไร้สายของ Intel ได้รับการออกแบบมาเพื่อควบคุมปัจจัยต่างๆ ที่มีผลต่อการทำงานของวิทยุด้วยความระมัดระวังและเพื่อให้มั่นใจว่าเป็นไปตามข้อกำหนดเกี่ยวกับการใช้คลื่นแม่เหล็กไฟฟ้า (EMC) ปัจจัยเหล่านี้รวมถึง แต่ไม่จำกัดเพียง พลังงาน RF, การใช้สเปคตรัม, การสแกนหาแชนเนล และการสัมผัสกับผู้ใช้งาน

ด้วยเหตุผลเหล่านี้ Intel จึงไม่สามารถอนุญาตให้มีการเปลี่ยนแปลงใดๆ โดยบุคคลอื่น สำหรับซอฟต์แวร์ที่จัดให้กับอแด็ปเตอร์ LAN ไร้สายในรูปแบบไบนารี (เช่น EEPROM และเฟิร์มแวร์) นอกจากนั้น ถ้าคุณใช้ patch, utilities หรือโค้ดคำสั่ง กับอแด็ปเตอร์ LAN ไร้สายของ Intel ที่ได้มีการเปลี่ยนแปลงโดยบุคคลอื่นที่ไม่ได้รับอนุญาต (ซึ่งได้แก่ patch, utilities หรือโค้ดคำสั่ง (รวมถึงการดัดแปลงโค้ดต้นฉบับแบบเปิด) ซึ่งยังไม่ได้ผ่านการตรวจสอบโดย Intel) (i) คุณจะต้องเป็นผู้รับผิดชอบในการทำให้เป็นไปตามข้อกำหนดของผลิตภัณฑ์ (ii) Intel จะไม่ยอมรับผิด ภายใต้ทฤษฎีของการรับผิดสำหรับปัญหาใดๆ อันเกี่ยวเนื่องกับผลิตภัณฑ์ที่ถูกดัดแปลง รวมถึง แต่ไม่จำกัดเพียง ข้อเรียกร้องภายใต้การรับประกัน และ/หรือ ปัญหาใดๆ ที่เกิดขึ้นจากการไม่ปฏิบัติตามข้อกำหนด และ (iii) Intel จะไม่ให้ หรือไม่รับการร้องขอความช่วยเหลือให้มีการสนับสนุนผลิตภัณฑ์ที่ถูกดัดแปลงเหล่านั้นแก่บุคคลภายนอก

หมายเหตุ: มีหน่วยงานที่ทำหน้าที่กำกับกฎระเบียบจำนวนมากพิจารณาให้อแดปเตอร์ LAN ไร้สายเป็น "โมดูล" ระบุเงื่อนไขการอนุญาตทางกฎหมายในระดับระบบตามการรับ และตรวจเอกสารข้อมูลการทดสอบว่า เสาอากาศและการกำหนดค่าของระบบไม่เป็นสาเหตุทำให้ EMC และการใช้งานวิทยุเป็นการละเว้นการปฏิบัติตามข้อกำหนด"

14 สิงหาคม, 2009